Ruskim vazdušnim udarima smanjen borbeni potencijal ID (video) - 10.10.2015, Sputnik Srbija\nRuskim vazdušnim udarima smanjen borbeni potencijal ID (video)\nAvioni ruskih Vazdušno-kosmičkih snaga u Siriji za poslednja 24 časa izveli su 64 naleta sa vazdušne baze „Hmejmim“ na 55 objekata Islamske države, saopštio je... 10.10.2015, Sputnik Srbija\n12:52 10.10.2015 (Osveženo: 19:40 04.02.2016)\n© Sputnik / Maksim Blinov / Uđi u foto-galerijuSu-30SM\nAvioni ruskih Vazdušno-kosmičkih snaga u Siriji za poslednja 24 časa izveli su 64 naleta sa vazdušne baze „Hmejmim“ na 55 objekata Islamske države, saopštio je zvanični predstavnik Ministarstva odbrane Rusije general-major Igor Konašenkov.\n„Porast intenziteta borbenih naleta naše avijacije vezan je za značajno povećanje broja kopnenih ciljeva po čitavoj teritoriji Sirijske Arapske Republike, koje su identifikovala vazdušna i kosmička izviđačka sredstva“, saopštio je general, dodavši da su nalete izvode avioni Su-34, Su-24M i Su-25SM.\nSirijska vojska oslobodila dolinu Kin\n10 Oktobar 2015, 12:35\nRuski bombarderi Su-24M uništili su veliko utvrđenje terorista u sirijskoj provinciji Alep, saopštio je vojni predstavnik.\n„Bombarderi Su-24M su izveli napad na veliko utvrđenje militanata, istočno od Tel-Alama, u provinciji Alep. U ovom objektu su se nalazila prethodno opremljena žarišta, pozicije minobacačke artiljerije, kao i ukopana skladišta municije i hrane“, rekao je on.\n„Usled direktnog pogađanja avionske bombe BETAB-500 došlo je do eksplozije municije i čitava inženjerska konstrukcija terorista je uništena“, rekao je predstavnik ruskog vojnog resora.\nVazdušni udari Vazdušno-kosmičkih snaga Rusije su doveli do značajnog smanjenja borbenog potencijala militanata ID u Siriji, njihove mobilnosti i sposobnosti da izvode ofanzivu.\n„U početnoj fazi operacije, naši avioni su uništili osnovne i najveće čvorove materijalno-tehničke logistike terorističke grupacije ID“, rekao je on.\n„To je dovelo do značajnog smanjenja borbenog potencijala bandi, smanjenja njihove mobilnosti i mogućnosti da izvode ofanzivu“, rekao je ruski general.\nRuski avioni su uništili 29 kampova terorista Islamske države.\nRuske krstareće rakete šokirale vojne stručnjake\n10 Oktobar 2015, 10:19\n„Naše vazdušne grupe su tokom akcija za 24 časa uništile dva komandna centra militanata, skladišta municije u provinciji Hama, 29 kampova terorista i 23 utvrđenja odbrambenih pozicija sa naoružanjem i vojnom tehnikom“, nabrojao je general.\nUništen je i kamuflirani komandni centar nakon preciznog udara ruskih bombardera.\nTeroristi Islamske države u Siriji su značajno demoralisani i pokušavaju svim silama da povrate borbenu sposobnost svojih formacija, saopštio je Konašenkov.\n„Prema podacima presretnutih veza, militanti osećaju primetan nedostatak u naoružanju, municiji i gorivu. Deo militanata je demoralisan i aktivno napušta rejone ratne zone, premeštajući se na istok i severoistok“, dodao je on.


27/06/2013 | 12:37\nAmbasador SAD u Srbiji Michael Kirby izjavio je danas da Srbija mora odmah da počne pripreme da bi njena privreda mogla da izdrži konkurenciju nakon ulaska u EU.\n"Vlada Srbija mora da stvori viziju o tome kakvu ekonomiju želi da ima za deset ili 15 godina", rekao je Kirby na skupu u Beogradu "Srbija na putu ka EU-uticaj na ekonomiju".\nPo rečima ambasadora SAD, ta vizija bi trebalo da sadrži stav o tome gde će biti ekonomija, u koje oblasti treba investirati i kako zaposliti radnu snagu i pripremiti novu generaciju radnika, s pravim znanjima i veštinama.\nKirby je kazao da će na duge staze ulazak Srbije u EU naterati srpsku ekonomiju da bude efikasnija i globalno konkurentna, jer ulazak u EU ne znači samo pristup evropskom tržištu, već da će i kompanije iz EU doći na srpsko tržište.\nKako je ocenio, dve prepreke Srbije za bolju konkurentnost su nedostatak inovacija i razvoja radne snage i zbog toga mora da se reformiše obrazovanje i postavi dijalog izmedju biznisa i nauke.\n"Politika je veoma bitna u Srbiji, ali je budućnost svakog gradjanina zasnovana na ekonomskoj snazi države", kazao je Kirby i dodao da SAD podržavaju Srbiju na evropskom putu.\nBundestag izglasao Deklaraciju o Srbiju u EU. Pristupni pregovori u januaru


„Bombastična“ ponuda za BiH ili nova politička prevara iz srca Evropske Unije - 13.06.2022, Sputnik Srbija\n„Bombastična“ ponuda za BiH ili nova politička prevara iz srca Evropske Unije\nNova mapa puta Bosne i Hercegovine u evropsku budućnost koju su u Briselu usaglasili lideri BiH razlikuje se od ostalih samo po tome što je ovoj prethodio... 13.06.2022, Sputnik Srbija\nSastanak političkih lidera BiH u Briselu koji je, po rečima predsednika Evropskog saveta Šarla Mišela rezultirao političkim sporazumom o jakoj i kredibilnoj mapi puta BiH ka evropskoj budućnosti nije verifikovan nikakvim potpisima, i ključno - ne podrazumeva usaglašen stav oko pitanja sukoba u Ukrajini.Lideri političkih partija i članovi Predsedništva BiH iskazali su, stoji u saopštenju Evropskog saveta, punu posvećenost poštovanju odluka međunarodnih i domaćih sudova i obavezali da će raditi na efikasnom sprovođenju opštih izbora u toj zemlji.Načelno dogovoreno, ništa potpisanoNačelno je dogovoreno, ali ništa potpisano, rekao je srpski član Predsedništva BiH Milorad Dodik, a politikolog Anđelko Kozomora precizirao: Reč je o dokumentu koji se od prethodnih na istu temu ni po čemu ne razlikuje, i u svojoj suštini on je bezvredan i neupotrebljiv.NATO nije opcija za RSNa sastanku koji je trajao osam sati, lideri BiH, po rečima potpredsednika Narodne Skupštine RS Denisa Šulića, iskazali su posvećenost putu ka EU ali, kaže, ni jednog trenutka lideri iz RS nisu doveli u pitanje svoje vitalne interese koji se tiču odnosa prema NATO i principijelnih stavova vezanih za Rusiju.Stav oko Rusije je jasanŠulić podseća da je pre nekoliko dana održana posebna sednica Narodne Skupštine RS na kojoj je razmatrana informacija o međunarodnoj političkoj i bezbednosnoj situaciji - mestu i ulozi Republike Srpske. RS je, kaže, potvrdila svoju neutralnost, pozvala i jednu i drugu stranu, i ruski i ukrajinski narod koji pripadaju grupi slovenskih naroda, na mir, ali i ponovila svoj stav da neće uvoditi sankcije Ruskoj Federaciji.Na pitanje šta sve podrazumeva mapiranje puta u evropsku budućnost BiH, te da li je RS spremna da na tom putu usaglasi sve regulative sa EU ili veruje da bi EU uvažila stavove RS, Šulić kaže:Vreme za političke rezoveSastanku sa predsednikom Evropskog parlamenta osim Čovića, nisu prisustvovali ni lideri Srpske demokratske stranke (SDS) Mirko Šarović i Saveza za bolju budućnost (SBB) Fahrudin Radončić. Prisutni srpski lideri nisu imali jedinstven stav, što je po rečima sagovornika Sputnjika, simptomatično.Takvo nejedinstvo, oštar je Kozomora, izraz je nacionalne sramote i i signal da je vreme da se naprave ozbiljni rezovi u srpskom političkom krugu.\nregion – politika, evropska unija (eu), evropski savet, bosna i hercegovina (bih), republika srpska (rs), nato, analize i mišljenja\nNova mapa puta Bosne i Hercegovine u evropsku budućnost koju su u Briselu usaglasili lideri BiH razlikuje se od ostalih samo po tome što je ovoj prethodio sastanak od osam sati. Sve ostalo je isto i može se nazvati šarenom lažom, ili u prevodu, BiH će postati članica – malo sutra.\nSastanak političkih lidera BiH u Briselu koji je, po rečima predsednika Evropskog saveta Šarla Mišela rezultirao političkim sporazumom o jakoj i kredibilnoj mapi puta BiH ka evropskoj budućnosti nije verifikovan nikakvim potpisima, i ključno - ne podrazumeva usaglašen stav oko pitanja sukoba u Ukrajini.\nLideri političkih partija i članovi Predsedništva BiH iskazali su, stoji u saopštenju Evropskog saveta, punu posvećenost poštovanju odluka međunarodnih i domaćih sudova i obavezali da će raditi na efikasnom sprovođenju opštih izbora u toj zemlji.\nŠef Evropskog saveta Šarl Mišel\nNačelno dogovoreno, ništa potpisano\nNačelno je dogovoreno, ali ništa potpisano, rekao je srpski član Predsedništva BiH Milorad Dodik, a politikolog Anđelko Kozomora precizirao: Reč je o dokumentu koji se od prethodnih na istu temu ni po čemu ne razlikuje, i u svojoj suštini on je bezvredan i neupotrebljiv.\n„To je već ko zna koji po redu dokument koji se nudi i koji se tako bombastično najavljuje - evo postignut je dogovor, BiH treba samo još mali korak da napravi i biće punopravna članica EU. O tome naravno nema ni govora. Reč je o jednoj od silnih političkih prevara koje se nude javnosti kada je u pitanju pristupanje BiH i drugih zemalja Zapadnog Balkana EU. BiH je kao što znamo puna unutrašnjih problema koje su u velikom broju proizveli isti ti stranci i međunarodna zajednica mešajući se u unutrašnje stvari jedne zemlje“.\nNATO nije opcija za RS\nNa sastanku koji je trajao osam sati, lideri BiH, po rečima potpredsednika Narodne Skupštine RS Denisa Šulića, iskazali su posvećenost putu ka EU ali, kaže, ni jednog trenutka lideri iz RS nisu doveli u pitanje svoje vitalne interese koji se tiču odnosa prema NATO i principijelnih stavova vezanih za Rusiju.\n„Opredeljenost RS i BiH jeste put u EU ali ne i u NATO. Za put u EU postoji konsenzus unutar BiH i institucije RS rade u tom smeru. Put, pak, u NATO nije opcija za RS i mi imamo obavezujuće odluke Narodne skupštine u kojima je jasno definisana vojna neutralnost. Takođe, srpski član Predsedništva BiH je na sastanku lidera parlamentarnih stranaka BiH u Briselu, izjavio da neće dozvoliti da se potpiše bilo kakav politički dokument u kojem se na bilo koji način kvalifikuju sukobi u Ukrajini“.\nStav oko Rusije je jasan\nŠulić podseća da je pre nekoliko dana održana posebna sednica Narodne Skupštine RS na kojoj je razmatrana informacija o međunarodnoj političkoj i bezbednosnoj situaciji - mestu i ulozi Republike Srpske. RS je, kaže, potvrdila svoju neutralnost, pozvala i jednu i drugu stranu, i ruski i ukrajinski narod koji pripadaju grupi slovenskih naroda, na mir, ali i ponovila svoj stav da neće uvoditi sankcije Ruskoj Federaciji.\nMilorad Dodik u Moskvi\nNa pitanje šta sve podrazumeva mapiranje puta u evropsku budućnost BiH, te da li je RS spremna da na tom putu usaglasi sve regulative sa EU ili veruje da bi EU uvažila stavove RS, Šulić kaže:\n„Republika Srpska i BiH žele u EU ali RS ima određene bazične principe. Naši bazični principi su izneti u Briselu i ako su oni prihvatljivi za EU onda je mapa puta u redu. To samo znači da je Milorad Dodik bio na visini zadatka kada je reč o važnim temama i da je zaštitio interese građana RS“, kaže Šulić, uz opasku da iako često ljudi iz EU Republiku Srpsku smatraju remetilačkim faktorom, jedino funkcionalno u BiH su Vlada RS i institucije RS.\nVreme za političke rezove\nSastanku sa predsednikom Evropskog parlamenta osim Čovića, nisu prisustvovali ni lideri Srpske demokratske stranke (SDS) Mirko Šarović i Saveza za bolju budućnost (SBB) Fahrudin Radončić. Prisutni srpski lideri nisu imali jedinstven stav, što je po rečima sagovornika Sputnjika, simptomatično.\nTakvo nejedinstvo, oštar je Kozomora, izraz je nacionalne sramote i i signal da je vreme da se naprave ozbiljni rezovi u srpskom političkom krugu.


RTS :: Del Pjero: Mesi neće napustiti Barselonu\nFudbal Del Pjero: Mesi neće napustiti Barselonu\nsreda, 19. feb 2020, 07:56 -> 08:04\n"On je genije. Mislim da ne razmišlja o tome da napusti klub. Ima čvrst odnos s klubom i sve upućuje na to da bi mogao ostati tamo celu karijeru, što bi bila lepa priča", rekao je Del Pjero, prenose italijanski mediji.\nArgentinski napadač javno je kritikovao sportskog direktora, nekadašnjeg saigrača, prozvavši ga da urušava ugled aktuelnog igračkog kadra što je u medijima izazvalo nagađanja da će uskoro napustiti klub.\nU intervjuima mnogi igrači poput legendarnog fudbalera Juventusa Alesandra Del Pjera su izrazili sumnju u takav ishod spora.\nDel Pjero je igrao za Juventus od 1993. do 2012. godine, osvojio je šest titula prvaka Italije i jedan trofej Lige šampiona. Ove sezone Stara dama je trenutno prva sa bodom više od Lacija i tri više od Intera.


Elvir Laković - Laka predstavnik BiH na Eurosongu 2008 - Klix.ba\n27.12.2007. u 20:40\nBosnu i Hercegovinu na Eurosongu 2008, koji će se održati u Beogradu, predstavljat će bh. muzičar Elvir Laković - Laka sa pjesmom pod radnim nazivom "Pokušaj", saopćeno nam je iz BHRT-a.\nNa sastanku održanom danas u prostorijama BHRT, komisija je preslušala sve pjesme kandidatkinje i razmotrila sve prijave, te donijela odluku da će predstavnik BiH na Takmičenju za Pjesmu Evrovizije 2008. biti Elvir Laković - Laka, koji je ujedno i autor muzike i teksta odabrane pjesme predstavnice pod radnim nazivom "Pokušaj".\nNa osnovu Pravila o izboru Pjesme predstavnice BiH za Pjesmu Eurovizije 2008, objavljen je Javni poziv svim autorima i izvođačima, koji je trajao od 3. novembra do 20. decembra 2007. Na Javni poziv pristiglo je 50 radova od kojih je u konkurenciju ušla 31 prijava koja je zadovoljila propozicije.\nU skladu sa Pravilima, generalni direktor BHRT formirao je komisiju za odabir pjesme predstavnice BiH za Pjesmu Eurovizije 2008, u sastavu:


Brodolom Ukletog Holanđanina\nHome / VESTI / ESSAYS\t/ Brodolom Ukletog Holanđanina\nIma neke sličnosti između stare holandske priče o Ukletom Holanđaninu i savremene horor priče o društvu u eri postistine. Obe su mit i nose opasan sadržaj. Legenda kaže da je na holandskom brodu došlo do svađe i užasnog zločina, a zatim i kuge, i da zbog opasnog tovara brod ne može da uplovi ni u jednu luku. Posada je osuđena na večito lutanje svetskim okeanima donoseći lošu sreću brodovima koje sretne. Savremeni globalni mediji preko svih pet okeana tvrde da živimo u predapokaliptičnom društvu politike u kome je razum ustupio mesto emocijama. Desilo se da su alternativne činjenice doprinele izboru Donalda Trampa za 45. predsednika Sjedinjenih Američkih Država (SAD) i sada preti iskrcavanje tog opasnog tovara u roterdamsku luku 15. marta kada građani Holandije izlaze na birališta. Međutim, predizborna atmosfera je daleko od apokaliptične i ukazuje na dominaciju razuma među biračima i stabilnost političkog sistema.\nNema opasnosti ni po ugrožavanje evropskog projekta iako se izbori održavaju u panevropskom izbornom grču (slede izbori u Francuskoj i Nemačkoj) u sred rasprava o budućnosti EU. Pre će biti da su se građani zasitili senzacionalističkih medijskih zastrašivanja i neispunjenih obećanja tradicionalnih političkih partija. Tako predizborne debate i sondiranje javnog mnjena više ukazuju na pravce rešavanja višegodišnje krize zapadnog društva - povratak ideji solidarnosti i smanjenje nejednakosti revitalizovanjem koncepta države blagostanja.\nHolandija zauzima šesto mesto po ekonomskoj snazi među zemljama EU. Formula uspeha se krije u otvorenoj ekonomiji usmerenoj na izvoz. Ekonomksa kriza nije izazvala značajnije makroekonomske turbulencije, ali je aktuelna koaliciona vlada iz 2012. godine (konzervativna Partija za slobodu i demokratiju uz podršku levičarske Radničke partije) otpočela sa reformom tržišta rada. Cilj je bio povećanje konkurentnosti ekonomije i veća kontrola državnog budžeta. Mere su podrazumevale reformu penzionog sistema (progresivno povećanje starosne granice do 2023. godine) i smanjenje socijalnih davanja. Posledice ovih poteza na kvalitet života građana predstavljaju okosnicu aktuelne predizborne kampanje.\nReformski zahvati su bili neophodni, kako zbog odgovora na globalne poremećaje uzrokovanih ekonomskom krizom, tako i zbog promenama u demografskoj strukturi stanovništva (smanjeni natalitet, pomerena granica životnog veka, veći broj starih u odnosu na mlade, višegodišnji priliv imigranata ne-evropskog porekla, itd.) Nažalost i Holandija beleži blagu stopu rasta siromaštva. Među najugroženije grupe spadaju stariji od 45 godina, migranti i niskoobrazovani. Sve tri grupe su baza za manipulaciju radikalne desnice, što u vremenima nesigurnosti i manipulacije činjenicama, može imati negativne političke posledice. Dok su pojedini imigranti ne-evropskog porekla potencijalna regrutna baza islamsta (dakle, potencijalno bezbednosni problem), starije stanovništo, slabije obrazovani i druge nezadovljne grupacije podložne su uticaju domaće radikalne desnice. Uprkos rastućoj galami s desna i promenama u demografksoj strukturi, podaci ukazuju da je holandsko društvo otvoreno i da građani imaju sa pozitivan odnos prema imigrantima.\nIako spada u grupu država osnivača EU, odnos ove države prema evropskim integracijama je ćudljive prirode. Građani Holandije su odbili Ustav Evrope na referendumu 2005. godine, kao i potpisivanje trgovinskog sporazuma sa Ukrajinom, prošle godine. Podsetimo, holandski faktor je usporavao i evropske integracije Srbije. Blagi evroskepticizam se mogao osetiti i nakon poslednjih parlamentarnih izbora 2012. godine. Aktuelni premijer, Maks Rut, je zahtevao više nacionalnih interesa u evropskoj porodici.\nPrema prognozama sajta Dutch Pooling Indicator najveći favoriti na predstojećim parlamentarnim izborima nalaze se na desnom krilu političkog spektra. Konzervativna Partija za slobodu i demokratiju (VVD) aktuelnog premijera Maksa Ruta ima podršku oko 16% , radikalno desničarska Partija za slobodu (PVV) Gerta Vildersa oko 15%, zatim sledi tradicionalna Hrišćansko-demokratski poziv (CDA) sa ±12%. D66, centristička partija socijalno-liberalne orijentacije, ima ±12%. Među levičarskim partijama najveće poverenje birača imaju partija Zelena levica - GL (±10%), Socijalistička partija - SP (±9%) i Radnička partija - PvdA (±8%).\nKarakteristika holandskog političkog sistema jeste fragmentiranost biračkog tela što se ogleda u postojanju velikog broja partija srednje veličine. One predstavljaju različite socijalne grupacije: 50PLUS - penzionere, Partija za životinje (PvdD) – pobornike zaštite prava i dobrobiti životinja, Hrišćanska unija (CU) – konzervativnije hrišćane, Denks – imigrante, itd. Iako imaju malu podršku u izbornoj bazi (do 5%) u odnosu na tradicionalne (VVD, CDA, Radnička partija), njihov koalicioni potencijal je veliki (osim radikalno desnih) i predstavljaju ključne igrače za formiranje buduće holandske vlade. Ove partije su nastale nakon razočaranja birača u politike tradicionalne trojke – VVD, CDA i Radničku partiju, koje su godinama oblikovale holandsku političku scenu. Do 2002. godine ove tri partije su uživale podršku 80% biračkog tela, da bi se prema najnovijim to svelo na jedva 40%.\nPad podrške tradicionalnim partijama, naročito na levom spektru, nije iznenađujuć. Od početka ekonomske krize, levičarske partije širom Starog kontinenta gube na privlačnosti usled odsustva vizije u vremenima opšte socijalno-ekonomske krize. Promene u kvalitetu života glasači su kažnjavali na izborima. Tako je holandska Radnička partija, koja je sa nekadašnje podrške trećine biračkog tela, pala ispod 10% (na poslednjim izborima 2012. je osvojila 24.8%). Upravo na ovom polju je najveća nepoznanica ovih izbora: za koga će glasati razočarani levičari? Deo njih će se svakako okrenuti antiestablišment partijama i radikalnoj desnici, ali jedan deo će glasati za partije koje imaju levičarske elemente i u mogućnosti su da ostvare dobar izborni rezultat (npr. D66 ili Zelena levica). Međutim, postoji mogućnost izborne apstinencije, iako to nije izrazita odlika holandskih birača, jer je izlaznost poslednja dva puta bila preko 70%.\nRazočarani levičarski birač, kao i fokus na teme u vezi sa kvalitetom života ukazuju na očekivanja građana od političkih partija i nove vlade. Okosnica predizbornih debata jesu pitanja zdravstvene zaštite i reforme penzionog sistema. Naime, jedna od posledica smanjenih budžetskih davanja iz 2012. je porast troškova zdravstvene zaštite. Čini se da su debate oko smanjenja granice za odlazak u penziju (sa 67 na 65 godina) ili recimo, izgradnje socijalnih stanova, važnije od tema identiteta (imigracija i integracije, bezbednosti i spoljne politike).\nTeme imigracije (i integracije) postoje, ali se kreću ispod granica očekivanih okvira. Holandija baštini društvo sa tradicionalnim hrišćanskim vrednostima i političke partije ove provinijencije su uvek imale značajnu podršku. Npr. CDA je do 2003. Godine, bila u stanju da dobije poverenje više od trećine birača. Štaviše, umereno desničarsko (hrišćansko-demokratsko) ideološko usmerenje je ostalo jedino stabilno, budići da su se tradicionalno orijentisani glasači (CDA, CU, VVD) verovatno opredeljivali za VVD koja je izrasla u vodeću umerenu desničarsku partiju. Međutim, u vremenima krize potreban je neprijatelj, zarad mobilizacije i očuvanja tradicionalnih vrednosti. Upravo na ovu kartu igraju radikalno desničarske partije, poput PVV-a, ali i mediji (domaći i globalni) željni senzacija.\nU praskozorje parlamentarnih izbora u Holandiji, već viđena ikonografija upotrebe alternativnih činjenica nije izostala: tu je omraženi imigrant druge generacije Ismail Ilgun i dalje neprilagođen vrednostima holandskog društva, ruski hakeri su opet loši momci, dok radikalna desnica grmi protiv islama i preti izlaskom iz EU. Iako se ne može zanemariti uticaj povećane imigracije na opredeljenje dela biračkog tela i rast desničarskih partija, ovo nije odlučujući faktor za ishod izbora. Građani rezonuju drugačije što se da videti po redosledu ključnih tema, padu podrške PVV-a u finišu predizborne trke, ali i iznenađujućem nestanku holandske izborne trke sa radara svetskih medijskih kuća (dominiraju teme francuskih predsedničkih izbora). Podsetimo, holandski izbori su doskoro najavljivanji kao početak kolapsa EU u dramatičnoj izbornoj godini.\nGrađani Holandije nisu evrofobi. Prema pisanju dobroobaveštenog portala Politico, oni su svesni značaj evra i dobrobiti trgovine po svoju zemlju i 78% podržava ostanak u Evrozoni. Sam Gert Vilders je smanjio retoriku oko nekzita (izlaska Holandije iz EU) neposredno pred izbore, jer mu podrška opada. Štaviše, ukoliko se zanemari evrofobični PVV i neke manje partije (Za Holandiju - VNL, Forum za demokratiju - FvD), sve ostale stranke podržavaju dalje evropske integracije. I ovde postoje razlike po pitanju daljih evropskih integracija, ali su one na nivou debate, bez opasnosti da ugroze EU.\nPo svemu sudeći, prenaduvani balon sa likom Gerta Vildersa će se raspršiti na holandskim biralištima. On će i dalje ostati kontroverzna medijska figura usmerena na pitanje identiteta i straha od drugih i drugačijih. Svaki njegov potez će biti pomno praćen od strane medija, kao i do sada (npr. na portalu Politico od 10 poslednjih članaka u vezi sa izborima u Holandiji, čak 6 je bilo posvećeno analizi njegovih poteza1). Rezultat PVV neće biti zanemarljiv, jer će osvojiti između 15 – 20% glasova. Iako VVD nije isključila mogućnost ulaska PVV u koaliciju, male su šanse za takav scenario. Tradicionalne partije će posegnuti za, na evropskom nivou, već oprobanim receptom izolacije radikalne desnice. Nažalost, ova metoda nije dobra, jer ne rešava probleme građana (kako poboljšati kvalitet života i smanjiti frustracije zbog nejednakosti), već probleme političkih elita (kako ostati/doći na vlast).\nIshod parlamentarnih izbora u Holandiji će otežati proces formiranja nove vlade. Evrofobičnost neće uzeti maha, niti će izbori biti dramatični foaje za slavlje radikalne desnice u EU. Upravo neopterećenost velikim temama (identitet, spoljna politika, bezbednosti, itd.) jeste jasan indikator o čemu brinu građani, a čemu brinu političke elite i mediji. Ujedno ijasno pokazuje i šta je dalje potrebno raditi kako bi se prevazišla višegodišnja ekonomska i socijalna kriza u Evropi. Mere štednje i pad kvaliteta života građana, uz pothranjivanje niskih strasti od strane globalnih medija, jesu kancerogena tkiva evropskih društava koja se ne mogu lečiti taktikom koalicionih izolacija radikalnih lidera. Vizija svetle budućnosti Evrope je povratak njenoj imanentnoj vrednosti građenoj tokom prethodna dva veka, tj. solidarnosti i to između i unutar država članica, uz oštru borbu protiv nejednakosti kroz revitalizaciju koncepta države blagostanja i naravno, prilagođavanjem ovih koncepata izazovima nove informatičko-tehnološke revolucije. Ovo je način da se opasni tovar Ukletog Holanđanina drži daleko od obala Evrope.\n1 pristupljeno 10. marta 2017.\nAutor je menadžer projekta u Evropskom pokretu u Srbiji


Konkurs za raspodjelu sredstava za projekte nevladinim organizacijama za 2010. godinu - Opština Tivat\nOPŠTINA TIVAT <?xml:namespace prefix = o ns = "urn:schemas-microsoft-com:office:office">\nBroj: 0409 – 15\nTivat, 14.01.2010. godine\nza raspodjelu sredstava za projekte nevladinim organizacijama\n1. Sredstva planirana Budžetom Opštine Tivat, raspodjeljuju se prvenstveno nevladinim organizacijama čiji projekti se realizuju u potpunosti ili dijelom na teritoriji Opštine Tivat, i koji zadovoljavaju kriterijume koje sadrže članovi 8 i 17. Opštinske Odluke o kriterijumima, načinu i postupku raspodjele sredstava nevladinim organizacijama.\n2. Pravo učešća na Konkurs imaju nevladine organizacije koje su do dana raspisivanja Konkursa registrovane u Republici Crnoj Gori sa sjedištem u Tivtu.\n3. Raspodjelu sredstava vrši Komisija Opštine Tivat za raspodjelu sredstava za projekte nevladinim organizacija.\n4. Nevladina organizacija podnosi prijavu na Konkurs na propisanom obrascu prijave i forme projekta koji se mogu dobiti na Pisarnici Opštine Tivat i na WEB stranici Opštine Tivat (www.opstinativat.com).\nPrijava se podnosi Komisiji u zapečaćenoj koverti i predaje na Pisarnici Opštine Tivat, zaključno sa 14.februarom 2010.g.\n– projekat kojim organizacija konkuriše za dodjelu sredstava, (ako je moguće i u elektronskoj formi – CD);\n– dokaz o registraciji u Republici Crnoj Gori (ukoliko isti nije ranije dostavljen nadležnom organu lokalne uprve);\n– preporuke eksperata iz relevantne oblasti (ukoliko ih posjeduje), kao i\n– garanciju (izjavu) ovlašcenog lica da nije dobila sredstva od drugog donatora za projekat ili dio projekta koji kandiduje.\n5. Informacije o svim pitanjima od značaja za učešće na Konkursu mogu se dobiti svakog radnog dana u vremenu od 9 do 11 sati i na telefon:032-672-168 lokal 284, kanacelarija za društvene djelatnosti broj 20.\nSO od 29.12.2009.


Mali: Beograd decenijama čeka novu autobusku stanicu\nM. D. 22. februara 2016. 16:07\nGradonačelnik Beograda Siniša Mali izjavio je danas da početak izgradnje nove autobuske stanice u Bloku 42, projekta vrednog oko 20 miliona evra, za koju je danas dogovorena i pomoć Evropske banke za obnovu i razvoj, očekuje na proleće naredne godine.\n„To je za nas najvažnija vest danas, jer Beograd decenijama čeka na novu autobusku stanicu. Dogovorili smo danas da EBRD podrži izgradnju stanice, i očekujemo da će radovi početi na proleće naredne godne“, rekao je Mali novinarima na marginama Investicionog samita zapadnog Balkana koji organizuje EBRD.\nMali je naveo da od te banke očekuje tehničku, ali i pomoć kroz znanje u javno privatnim partnerstvima i kroz eventualno finansiranje.\n„Želimo da ne radimo sami na tome, da imamo partnera i operatera koji će pomoći da stanica profunkcioniše, i EBRD će nam u tome pomoći“, rekao je on.\nBeograd „časti“ penzionere: 15 odsto popusta na sahrane, a…\nPrema njegovim rečima, nakon otvaranja železničke stanice Prokop, ovo je najvažniji infdrastrukturni projekat u Beogradu.\n„Time ćemo, ne samo rasteretiti centar grada od saobraćaja, već stvaramo i osnovu za izgradnju druge faze projekta Beograd na vodi“, rekao je Mali.\nautobuska stanicaSiniša Mali\nPrivreda evrozone ide ka najboljem tromesečju od 2011.\nEPS: Kupci moraju da izmire obaveze prema snabdevaču\nMK komerc širi voćnjak jabuka u Krčedinu\nNije u Evropi, a ni u SAD: Evo koliko je plaćen NAJSKUPLJI stan na svetu\nIsplata stare devizne štednje iz SFRJ od 31.avgusta 2019?\nMinistar Antić: Kraljevo i Valjevo moraju da izmire dug…\nNije u Evropi, a ni u SAD: Evo koliko je plaćen NAJSKUPLJI…\nPričaju Perica i Jovica. Kaže Jovica:\n- Perice, čini mi se da si ti gej.\n- Nisam ja nego moj dečko.


Region 15.03.2022, 11:32 15.03.2022, 12:05\nSve vrste goriva u Crnoj Gori od danas su skuplje od 16 do 29 centi, čime su cijene naftnih derivata dostigle historijski maksimum.\nCijene eurosupera 95 i 98 veće su po 16 centi i u naredne dvije sedmice iznosiće 1,74 eura, odnosno 1,78 eura. Eurodizel je poskupio 29 centi na 1,74 eura, a lož ulje 25 centi na 1,67 eura.\nPosljednje promjene cijena goriva bile su 28. februara, kada su sve vrste poskupile dva do četiri centa.\nPrema odredbama Uredbe o načinu obrazovanja maksimalnih maloprodajnih cijena naftnih derivata, naredni obračun će se obaviti 28. marta, a eventualno izmijenjene vrijednosti naftnih derivata važiće od 29. marta.\nU skupštinskoj proceduri nalazi se prijedlog izmjena Zakona o akcizama, koji predviđa smanjenje akciza na gorivo, što bi uticalo na smanjenje cijena goriva. Međutim, zbog aktuelne političke situacije u Crnoj Gori, predsjedavajući Skupštine Strahinja Bulajić još uvijek nije zakazao sjednicu, piše AA.\n#ORUC REIS #GLASGOW #FRANK WALTER STEINMEIER #INDIJA #IGOR MAJER #GABRIEL BORIĆ #ČILE #ASIM HADŽISELIMOVIĆ #ZAGREB BOOK FESTIVAL #FUDBAL #RIJASET ISLAMSKE ZAJEDNICE U BIH #KRVAVI JANUAR #ORGANIZACIJA TURKIJSKIH ZEMALJA #RIJEKA #BILL GATES #CNN #SENZOR #FK SARAJEVO #ALANYA #ODLAZAK


Naslovna Ostalo Njemačka bez Formule 1\nNi sljedeće godine Njemačka neće biti domaćin trke Formule 1.\nNaime, ovu informaciju je potvrdio šef takmičenja Stefano Domenikali.\n“Imam osjećaj da ni organizatori ne vjeruju da mogu da pripreme trku sljedeće godine”, rekao je on.\nPosljednji put Hofenhajm je domaćin trke bio 2019. godine, dok je 2020. Nirnburgring ugostio najbolje vozače Formule 1.\nPrethodni tekstAlaba o ljubljenju grba Real Madrida: Nisam namjeravao provocirati navijače Bajern Minhena\nSljedeći tekstRadonjić ima velikih kadrovskih problema!\nStasa 15/09/21 16:58 At Srijeda, 15 Septembra 2021, 16:58\nNe može ni Njemački biti stalno domaćin\nBudućnost Franka Kesija još uvijek neizvjesna\nFudbal M.V. - 20/09/21 11:00 0\nPopović: “Najavili smo da je naša želja da iz utakmice u utakmicu podižemo nivo igre. “


Koliko kostaju 2 kafe u BGd?\npa i u Beogradu dva kapucina kostaju oko 500 dinara. Malo li je\nDa li je realno da neko toliko plače zato što je na moru platio kafu 3€? Ako je bitno da li je makijato 2 ili 3€ (što je sasvim ok stav, da ne bude zabune), onda pogledaš meni pre naručivanja. Ako si se zeznuo, zeznuo si se, ali opet pričamo o računu od 6€ za dve osobe. Šta li bi radio da je upao u neku ozbiljniju zamku za turiste i npr dobio da plati 200€ za ručak za koji je očekivao da košta oko 50?!\n"Turisti više neće šetati u TOPLESU I TANGAMA dok mi sa VENCIMA idemo ka Spomen-kosturnici": Ležaljke i suncobrani sa ostrva Vido biće uklonjeni


VLADA SRBIJE: Rast BDP u prvom kvartalu godine iznosio 4,3 odsto - Naša Borba\nSavet za koordinaciju aktivnosti i mera za rast bruto domaćeg proizvoda (BDP) konstatovao je danas da je u prvom kvartalu godine zabeležen rast u oblasti industrije, uvoza i izvoza, a da je rast BDP iznosio 4,3 odsto, saopštila je Vlada Srbije.\nNa sednici saveta konstatovano je i da „ne postoji ni promil mogućnosti da snabdevanje stanovništva osnovnim životnim namirnicama bude ugroženo”, navodi se u saopštenju.\nRast BDP-a u prvom kvartalu iznosio je 4,3 odsto, dok je godišnja prognoza 4,5 odsto, rečeno je na sednici kojom je predsedavala premijerka Ana Brnabić.\nNa sednici su razmatrani najvažniji ekonomski pokazatelji u svim privrednim oblastima, a istaknuto je, između ostalog, da se projekti u oblasti linijske infrastrukture realizuju po planu i dobrom dinamikom.\nU oblasti poljoprivrede setva je okončana na više od 98 odsto površina, primenjene su sve agrotehničke mere i očekuje se prinos od približno 3,5 miliona tona žita, navodi se u saopštenju, prenosi Beta.\nKada je reč o zalihama poljoprivrednih proizvoda, „Srbija ih ima dovoljno za svoje potrebe, dok se za pojedine kulture traže nova tržišta”.\nZabeležen je rast u prerađivačkoj industriji, a za trećinu je više direktnih stranih investicija, navodi se u saopštenju.\nBrnabić je rekla da se od sada Javno preduzeće Srbijašume tretira kao energetsko, imajući u vidu značaj peleta i briketa u predstojećoj grejnoj sezoni.\nPrema njenim rečima, to je odlučeno s obzirom da ih individualni potrošači sve više koriste za grejanje.\nKada je reč o snabdevanju strujom, premijerki je ukazano na to da je u Javnom preduzeću Elektroprivreda Srbije počela remontna sezona, a da će do 1. avgusta proizvodnja uglja biti u potpunosti stabilizovana.\nNa sednici Saveta za BDP je zaključeno da je neophodno da se vodi računa o svakom uloženom dinaru, da se nastavi sa započetim kapitalnim projektima, uz očuvanje likvidnosti, dodaje se u saopštenju.\nU vezi sa merama za pomoć stanovništvu, ministar finansija Siniša Mali je rekao da će država ispuniti obećanje koje je dala mladima, kao što je i ranije činila.\nMali je precizirao da će na račune mladih u bankama početkom juna biti uplaćeno po 100 evra u dinarskoj protivvrednosti, što je „ujedno i poslednja mera pomoći države građanima”.\nPrethodni tekstNAŠ PONOS: Pavlina i Danica doživele ovacije na proslavi Dana pobede u Moskvi\nSledeći tekstVLADIMIR PUTIN PORUČIO SVETU: Ostvaruju se svi ruski planovi u Ukrajini\nVLADA SRBIJE: Rast BDP u prvom kvartalu godine iznosio 4,3 odsto - OPOZICIJA Na Jednom Mestu 11 maja, 2022 At 11:27 am\n[…] VLADA SRBIJE: Rast BDP u prvom kvartalu godine iznosio 4,3 odsto se pojavljuje prvo na Naša […]


Direktor Arene sport:Konkurencija u pravu-nismo ravnopravni\nTanjug 8. februara 2021. 14:05\nBEOGRAD – Direktor Arene sport Nebojša Žugić rekao je danas da je njihova konkurencija u pravu kada se poziva na neravnopravan položaj, ali da su oni ti koji su povlašćeni.\n„Naša konkurencija se poziva na neravnopravan položaj na tržištu. Oni su u pravu, ali oni su ti koji su u privilegovanom položaju, jer je to firma koja je registrovana u Luksemburgu i u Srbiji ne plaća ništa od dažbina“, rekao je Žugić za Tv Prva.\nČisto da kažemo o kojim brojkama se tu radi i koji su parametri u pitanju, dodaje Žugić.\n„Arena Ćannels Group je u poslednje četiri godine više od pet miliona evra uplatila u budžet po raznim osnovama, ukupan iznos je 669.747.365,44 dinara, dakle ono što smo mi platili. Ovde nisu uračunate naknade udruženjima koja štite autorska prava, odnosno prava izvođača. Na to dodajemo cifru od nekih 800.000 evra koliko smo mi uplatili i njima“, naveo je on.\nSada cela situacija, dodaje Žugić, pokušava da se preokrene, odnosno stalno se navodi to kako iza njih stoji država odnosno Telekom pa indirektno i država.\nTo jeste tačno, kaže Žugić, ali ističe da oni na tržištu posluju kao i svaki drugi subjekt.\n„Mi učestvujemo na međunarodnim tenderima za dobijanje tih televizijskih prava, tako je bilo sa NBA ligom, Ligom šampiona…Trka je jednaka, a jedino gde nije bio jednak položaj jeste tender za dobijanje prava na prenose Bundeslige, gde smo mi godinu dana bili u nekim pregovorima, pripremama, da bi, ođednom, na neki volšeban način, nama samo bilo saopšteno da nismo dobili prava. Mi nismo čak dobili ni priliku da podnesemo zvaničnu ponudu“, rekao je Žugić.\nKako kaže, Arena je pisala i ligi i nemačkoj ambasadi i Evropskoj komisiji, ali su se „svi pravili nevešti“.\n„Sami ljudi koji su mi saopštili da nemamo prava, njima je bilo toliko neprijatno i glupo su se osećali kada su mi izgovarali te reči, jer ni oni sami nisu verovali u to što su mi rekli. Da se slučajno desila obrnuta situacija, to bi bio skandal, da smo mi na takav način dobili bilo koja prava, kad se od svega regularnog što mi radimo pravi neka drama i slika koja uopšte nema veze s istinom“, naveo je Žugić.


Premijer posetio Topolu i pustio u saobraćaj novi most u Blaznavi – Palanačke novine\nPremijer posetio Topolu i pustio u saobraćaj novi most u Blaznavi\nby Palanačke · 7 jula, 2015\nU poseti Opštini Topola bio je premijer Aleksandar Vučić, sa saradnicima. Predsednik Vlade Srbije je sa predsednikom Skupštine opštine Topola i narodnim poslanikom, Draganom Jovanovićem, obišao vinariju PIK „Oplenac“, koja je u izgradnji, a potom je pustio u saobraćaj novi most u selu Blaznava.\nTaj most, koji se nalazi na putu Topola – Šatornja – Stragari, bio je srušen u prošlogodišnjim poplavama i izgrađen je novi koji je dugačak 70 metara, a širok devet. Vrednost obavljenih radova je oko milion evra.\nPredsednik Vlade se i obratio velikom broju okupljenih meštana i gostiju i najavio još investicija u Opštini Topola.\nUspešna saradnja Instituta Goša i Mašinskog fakulteta iz Niša: OBRAZUJU KADROVE ZA PRIVREDU\nSaopštenje za javnost Advokatske komore Srbije\nObeležen Dan oslobođenja Smederevske Palanke u Prvom svetskom ratu: VENAC KRAJ SPOMENIKA FRANCUSKO-SRPSKOJ ESKADRILI\nNext story Upis učenika u palanačke srednje škole\nPrevious story Izložba u Narodnom muzeju: „NADEŽDA PETROVIĆ – S OBE STRANE OBJEKTIVA“ (TV PRILOG)


Koordinacija: Za zločine počinjene tokom Bljeska još uvek niko nije odgovarao\nBeta 1. maja 2021. 14:30\nKoordinacija srpskih udruženja porodica nestalih, ubijenih i poginulih lica sa prostora bivše Jugoslavije danas je saopštila da za zločine počinjene nad Srbima tokom operacije „Bljesak“, iz maja 1995, još uvek niko nije odgovarao, zbog čega su zahtevali da nadležni organi Hrvatske privedu pravdi naredbodavce, organizatore i izvršioce tih zločina.\nTa organizacija je povodom godišnjice napada hrvatskih paravojnih, vojnih i policijskih snaga na Zapadnu Slavoniju ocenila da je „civilizacijska i pravna obaveza“ zvaničnika Hrvatske da osude zločine i upute javno izvinjenje porodicama žrtava, umesto što preko 20 godina slave akciju „Bljesak“.\n„Bez toga i bez jasnog suočavanja sa prošlošću, nije moguće uspostaviti iole normalne medjunacionalne odnose izmedju hrvatskog i srpskog naroda“, ocenila je koordinacija.\nDodaju i da zvanični Zagreb do danas odbija da ekshumira poznata grobna mesta u kojima se nalaze posmrtni ostaci srpskih žrtava, i pored brojnih javnih obećanja najviših zvaničnika Hrvatske.\n„Takva necivilizovana praksa, kojom se porodicama žratava ne dozvoljava da makar dostojno sahrane posmrtne ostatke svojih mrtvih, ne može se ničim opravdati. Istrajavanje u tome da se mrtvi Srbi ne ekshumiraju, ne može sakriti i umanjiti zločine nad Srbima… kao što ni proslavljanje akcije ‘Bljesak’ i veličanje zločinaca ne može dovesti do njihovog aboliranja i preko potrebnog pomirenja“, zaključuje se u saopštenju.\nZapadna Slavonija bila je područje pod zaštitom snaga Ujedinjenih nacija (UNPROFOR) na osnovu Rezolucije Saveta bezbednosti UN broj 743.\nU akciji „Bljesak“ 1. i 2. maja 1995. godine, za 36 sati je ubijeno ili nestalo 283 Srba, većinom civila, medju kojima i 55 žena i 11 dece.


U žiži interesovanja investitora na domaćem tržištu akcija danas je bio Aerodrom "Nikola Tesla", zabeležen je umeren promet, dok su indeksi ostvarili mešovite rezultate.\nIndeks BELEX15 je nastavio rast, ojačavši 0,3 posto na 749,36 poena, dok je BELEXlajn minimalno skliznuo naniže i zaključio trgovanje na nivou od 1.560,54 poena.\nProizvođač i distributer tehničkih gasova Mešer Tehnogas se zadržao na nivou od 11.000 dinara, uz realizaciju od 1,8 miliona dinara, a Naftna industrija Srbije, koja je predvodila dobitnike dana s rastom cene od 1,2 procenta na 693 dinara, istrgovana je za 1,6 miliona dinara.\nObične akcije Komercijalne banke su isprometovane za oko 0,2 miliona dinara, po nepromenjenoj ceni od 2.100 dinara, dok je Energoprojekt Entel oslabio za 5,0 procenata na 13.300 dinara, uz realizaciju od 0,1 milion.\nStrani investitori su u ukupnom prometu na tržištu akcija učestvovali sa udelom od 41,18 odsto, pri čemu u kupovini sa zanemarljivim procentom, a u prodaji sa 81,81 posto.\nDržavna dinarska obveznica serije RSO18171, koja dospeva na naplatu u januaru 2023. godine, zabeležila je promet od 535,6 miliona dinara.


Energetski efikasna kuća u Sijetlu dobija sertifikat Emerald Star - Gradjevinarstvo.rs\nEnergetski efikasna kuća u Sijetlu dobija sertifikat Emerald Star\nNova kuća u Sijetlu može se opisati kao kuća koja je izgrađena korišćenjem najnovijih tehnologija u oblasti zelene gradnje, obnovljivih izvora energije i recikliranih materijala. Dizajnirana od strane kompanije „Dwell development“, ova kuća biće izgrađena prema Built Green programu.\nProgram Built Green nastao je sa namerom da postavi standarde kada je u pitanju zaštita okoline i korišćenje prirodnih materijala, energetska efikasnost, korišćenje vode i kvalitet vazduha u zatvorenom prostoru. Prema ovom programu, izgrađene kuće se ocenjuju dodeljivanjem sertifikata: 3-Star, 4-Star, 5-Star i Emerald Star (Smaragdna Zvezda).\nKuće kojima je dodeljen sertifikat „Smaragdna Zvezda“ moraju da postignu nultu potrošnju energije kada je u pitanju stvaranje električne energije korišćenjem obnovljivih izvora poput Sunca ili vetra, da koriste 70 odsto manje vode nego što jedna „obična“ kuća koristi te da budu sigurni da 90 odsto drveta koje se koristi u izgradnji potiče od recikliranog materijala ili da poseduje FSC sertifikat. Takođe se mora dokazati i da je kvalitet vazduha u kući na najvišem nivou.\nKuća od 206m2 koju je kompanija „Dwell development“ izgradila u Sijetlu, još uvek čeka na sertifikat, a iz kompanije kažu da očekuju da će dobiti ovu najvišu moguću ocenu. Ukoliko kompanija dobije sertifikat „Smaragdna Zvezda“, biće to 100. po redu sertifikat „Smaragdna Zvezda“ koji je ta kompanija dobila.\nOno što karakteriše ovu kuću i zbog čega su njeni tvorci sigurni da će dobiti zasluženu nagradu Built Green programa jeste način njene izgradnje.\nKrov i položaj prozora na kući postavljeni su tako da sunčeva svetlost bude maksimalno iskorišćena, a da ne narušava estetski izgled kuće. Struja se dobija putem fotonaponskog sistema od 6,6kW koji je postavljen na krovu, a kompanija očekuje da će uskoro dobiti i potvrdu za svoj status nulte potrošnje energije.\nUnutrašnjost kuće karakteriše sistem za klimatizaciju koji ustajao vazduh iz prostorija izbacuje, a ubacuje svež vazduh spolja i koji takođe pomaže održavanju temperature u kući. Efikasna toplotna pumpa koristi 1kW struje za 4,5kW toplotne energije, za koju iz „Dwell development“ kažu da je sistem koji koristi 78 odsto manje struje u odnosu na tradicionalne sisteme dobijanja tople vode.\nIzolacija kuće i njeni drveni ramovi na vratima i prozorima, dizajnirani su tako da hermetički zatvaraju otvore i time maksimalno umanjuju toplotne i zvučne propuste.\nDrvo koje je korišćeno za samu konstrukciju kuće poseduje FSC sertifikat dok je spoljašnji zid kuće izgrađen korišćenjem recikliranog drveta. Krov je izrađen korišćenjem trošnih čeličnih panela koji pružaju i zaštitu od kiše, a dobijenih iz fabrike konzervi iz Oregona, SAD. Kada su u pitanju pločice, kuhinjski elementi i slično, oni pak potiču od lokalnih proizvođača koji pri izradi svojih proizvoda koriste reciklirani materijal.


ponedeljak, 11. april 2016. 20:49h\nKnjiževnica i kantautorka Olivera Jelkić večeras je na svečanosti izvela nekoliko svojih pesama inspirisanih romskom kulturom, a glumica Jelena Brestovac izvela je delove monodrame “Nije zemlja šinobus” koja govori o Romima Pančevo.MOJKraj.rs\nRecitovalo se i pevalo na romskom jeziku, igralo na romsku muziku, a svečanosti su prisustvovali predstavnici Grada Pančeva i Nacionalnog saveta Romske nacionalne zajednice.\nPava Novakov Čabrilovski, romska koordinatorka u Gradskoj upravi Pančevo i organizatorka proslave kaže da je današnji dan prilika da se sumiraju rezultati dosadašnje primene mera za integraciju Roma i naprave planovi za naredni period u cilju suzbijanja diskriminacije prema Romima i poboljšanju njihovog položaja.\nOsmi april predstavlja dan proslave romske kulture i podizanje svesti o problemima sa kojima se Romi suočavaju. Problemi na koje Romi nailaze u Pančevu, ali i generalno u čitavom svetu, su vezani za obrazovanje. To je nešto na čemu moramo raditi, a zatim su tu stanovanje i zapošljavanje, zdravlje. U gradu postoji plan za integraciju Roma, a iz budžeta su izdvojena sredstva za implementaciju mera iz tog akcionog plana, kaže Novakov Čabrilovski.\nSuzana Jovanović, članica gradskog veća za rad, zapošljavanje i socijalna pitanja je podsetila da je mnogo problema u svim nacionalnim zajednicama, ali se posebno izdvajaju Romi, pre svega zbog previše dugog vremena koliko su živeli na margini, te je neophodno angažovanje celokupne društvene zajednice.\nSvetski dan Roma je jedan dan kada slavimo njihovu kulturu, jezik, muziku, a preostalih 364 dana u godini pokušavamo da pomognemo da kvalitet njihovog života u svim segmentima bude mnogo bolji. Pančevo ima dugu tradiciju, već ponovljeni plan za društvenu integraciju Roma, a takođe i posebno izdvojen plan za Romkinje, jer se smatraju i daleko ugroženijim od ostalih žena, da je potrebno dodatnih aktivnosti. Postoji niz redovnih aktivnosti koje Grad sprovodi, a fokusirane su na obrazovanje kao jedini dugoročno kvalitativni put promene njihovog načina života, a dodatno su tu aktivnosti nevladinog sektora koje putem konkursa finansiramo koji se odnosi na mere predložene u akcionom planu a koje utiču na kvalitet života i stvaranje novih navika, podizanje higijene u naseljima ili delovima grada gde oni žive, rekla je Jovanović.\nBranislav Jovanović, zamenik predsednika Romske nacionalne zajednice istakao je da su problemi Roma i dalje veliki iako je prošle godine istekla Strategija za integraciju Roma u Srbiji, koja je bila usvojena na period od 2005. do 2015. godine.\nOd ove godine imamo Strategiju za socijalno uključivanje Roma i Romkinja u Srbiji od koje očekujemo da će doneti bolje rezultate, pre svega kvalitetnije na polju zapošljavanja gde je najmanje urađeno kada je u pitanju sprovođenje prošle Strategije. U staroj Strategiji najmanje je urađeno u oblasti zapošljavanja i stanovanja Roma, a najveći akcenat je bio stavljen na obrazovanje, rekao je Jovanović.\nKnjiževnica i kantautorka Olivera Jelkić godinama se bavi životom Roma, proučava njihovu muziku i kulturu i u svojim romanima piše o njima. I večeras je na svečanosti izvela nekoliko svojih pesama inspirisanih romskom kulturom, a glumica Jelena Brestovac izvela je delove njene monodrame “Nije zemlja šinobus” koja govori o Romima.\nMoja knjiga “Četiri šape” sada se prevodi na romski jezik i nadam se da će se naći u školama u kojima se uči romski jezik. Za monodramu “Nije zemlja šinobus” inspirisao me je jedan grafit koji se pojavio “zaustavite zemlju da siđu Cigani”. Kao kantautorka uradila sam muziku za tu monodramu, na četiri poznate romske pesme napisala sam svoj tekst. Jako volim romsku muziku, posebno rusku cigansku muziku zbog čega sam i počela da pišem knjige o njihovom životu, rekla je Jelkić.\nU programu su učestvovali i učenici osnovnih škola iz Pančeva: “Vasa Živković”, “Isidora Sekulić” i “Braca Petrov” koji su recitovali i pevali na romskom jeziku.


Zapisnik sa devedesete sednice Komisije za žalbe održane 25.07.2019 - Savet za štampu\nZapisnik sa devedesete sednice Komisije za žalbe održane 25.07.2019\nSa 90. sednice Komisije za žalbe, održane 25.7.2019. godine, sa početkom u 18 sati, u prostorijama Saveta za štampu\nPrisutni članovi Komisije: Stojan Marković, Vlado Mareš, Vera Didanović, Dragan Đorđević, Liljana Smajlović, Ivana Stjelja, Tamara Skrozza, Vukašin Obradović i Zoran Stanojević (umesto Višnje Aranđelović)\nOdsutni članovi Komisije: Nevena Krivokapić i Zlatko Čobović\n1.Razmatranje žalbe Božidara Vuksanovića na tekst objavljen na portalu „Tpknews“\n2.Razmatranje žalbe Gorice Nikolin na tekst objavljen u „Večernjim novostima“\nČlanovi Komisije su pre sednice obavešteni da je UNS odlučio da Višnju Aranđelović, koja je na odmoru, na ovoj sednici zameni Zoran Stanojević. Dogovoreno je da sednici, umesto nje, predsedava Vukašin Obradović, predstavnik Asocijacije medija.\n1.Advokati Božidara Vuksanovića podneli su žalbu se na tekst u kojem je navedeno da je grupa mladića, u kojoj je bio Vuksanović prebila dvojicu momaka, kao i na to što portal nije objavio demanti koji su poslali. Advokati tvrde da Vuksanović u to vreme uopšte nije bio u Petrovcu na Mlavi. Tamara Skrozza je, u toku rasprave, istakla da je odgovor admnistratora sajta skandalozan, da je neshvatljivo da se on hvali time kako objavljuju tekstove bez ikakve provere i kako sarađuje sa policijom. Sličnog mišljenja bila je i Ljiljana Smajlović, koja je istakla da je iz tog odgovora jasno da je reč o platformi na kojoj se sve može objaviti i da kod onih koji to rade ne postoji nikakva svest o odgovornosti, niti o bilo kakvim pravilima po kojima mediji treba da rade, pa ni da imaju obavezu da objave demanti. Zoran Stanojević je, međutim, rekao da onlajn medij koji nije registrovan nema ni zakonsku obavezu da objavljuje odgovore i postavio pitanje da li Savet za štampu uopšte treba da odlučuje o žalbama na tekstove na ovakvim portalima, koji i nisu mediji. On je ocenio da takve platforme, na kojima može da piše ko šta hoće, kao i društvene mreže, ne treba tretirati kao medije, odnosno da treba povući jasnu granicu i reći da to nije novinarstvo. Ostali članovi Komisije nisu se sa ovim saglasili, podsetili su da je Komisija do sada već odlučivala o žalbama i na ovaj portal i na druge neregistrovane medije, te da čitaoci ne znaju, niti prave razliku između toga da li je medij registrovan ili nije i bilo bi jako loše uskratiti im mogućnost da se žale. Takođe, Savet ima obavezu da i ovim medijima ukaže na to šta je nedozvoljeno raditi i da pravila profesije moraju da poštuju svi koji imaju ambicija da informišu javnost na ovaj način. Vera Didanović je rekla i da se njoj čini da oni koji su otvorili portal nemaji lošu nameru, ali da jednostavno ne znaju „pravila igre“, odnosno da ne razumeju kakve obaveze novinari i mediji imaju, te da bi ih, verovatno, trebalo poučiti. Po završetku rasprave, Komisija je jednoglasno odlučila da su prekršene tačke 3 i 6 Poglavlja IV i tačka 1 Poglavlja VII:\n2. Novinarka Gorica Nikolin žalila se Savetu zbog teksta o smeni trojice novosadskih direktora škola zbog nepravilnosti u formiranju odeljenja, tvrdeći da su „Novosti“ „potpuno preuzele“ njen autorski tekst sa portala „021“. U toku rasprave, Ljiljana Smajlović je rekla da je na zapadu standard da medij navedu ko je prvi izvestio o nečemu, odnosno gde je infomacija prvo objavljena, a da to naši mediji nikada ne rade. Mada, kako je dodala, u ovom konkrektnom slučaju za to nije ni bilo razloga, jer nije reč o nekoj ekskluzivnoj infomaciji. Navela je i da joj objašnjenje novinarke „Novosti“ o tome kako je došla do infomacija deluje ubedljivo. Zoran Stanojević je rekao da je nije reč o istom tekstu, da je novinarka „Novosti“ proširila temu u odnosu na ono što je objavila Gorica Nikolin, kao i da do informacije iz Sekretarijata o smeni direktora nije bilo teško doći. Možda je, objasnio je, mislila da nema potrebe da ih zove ponovo samo da bi joj rekli to isto, već se dalje bavila temom na drugi način. I ostali članovi Komisije bili su sličnog mišljenja, pa je, nakon diskusije, jednoglasno odlučeno da nema prekršaja Kodeksa novinara Srbije.\nSednica je završena u 18.30 sati.\nGordana Novaković Vukašin Obradović


Aprilske bebe dobile poklon grada - Sirmiuminfo\nAprilske bebe dobile poklon grada\nSremska Mitrovica – Grad Sremska Mitrovica nastavlja akciju podele auto sedišta svim bebama rođenim u 2022. godini.\nAkcija se sprovodi u saradnji sa gradskim Savetom za bezbednost saobraćaja, u okviru pronatalitetne politike Grada, kao i sa ciljem povećanja zaštite i bezbednosti najmlađih sugrađana, najranjivijih učesnika u saobraćaju.\nPo rečima Petra Samardžića, zamenika gradonačelnice, podeljeno je 43 sedišta za bebe rođene u aprilu mesecu. Sedišta se dele prema spisku koji se dobija iz porodilišta Opšte bolnice. Samardžić je pozvao roditelje beba koje su iz bilo kog razloga rođene van Sremske Mitrovice, a koji imaju prebivalište na teritoriji Grada Sremska Mitrovica, da kontaktiraju sa Gradskom upravom za opšte i zajedničke poslove putem mejla uprava5@sremskamitrovica.org.rs ili telefona 022/610 – 261, s obzirom na to da i te bebe ostvaruju pravo na ovaj poklon Grada. Ujedno je to i jedini način da gradska uprava dođe do informacija o bebama rođenim van Mitrovice.\nTokom podele sedišta aprilskim bebama, jedno je upravo uručeno baki čija je unuka sticajem okolnosti rođena u Sjedinjenim Američkim Državama, a sa svojim roditeljima sada živi u Laćarku, čime je ostvarila pravo na poklon auto sedište.\nOlivera Jelkić, baka bebe Lee Đurović, rođene u Sjedinjenim Američkim Državama, zahvalila se Gradu na auto-sedištu i pohvalila ovu akciju, dodajući da je poklon koji ima praktičnu vrednost najvredniji poklon. Jelkić je istakla da je mudra odluka Grada što bebama poklanja auto sedišta zbog bezbednosti u saobraćaju najmlađih sugrađana.


Kuz, Neven, Gudelj - Da li je Vejinović sledeći? - Sportske.net\nKuz, Neven, Gudelj - Da li je Vejinović sledeći?\nSamo jedna poseta asistenta Dika Advokata Arnemu bila je dovoljna da se pokrene lavina. Da li je Petrović "skautirao" Marka Vejinovića, ko je Srbin iz Amsterdama koga želi Ajaks i vredi li ga pozvati u nacionalni tim?\nKada su raniji selektori reprezentacije Srbije pokrenuli inicijativu da Fudbalski savez krene u borbu za talentovane momke srpskog porekla rođenih u dijaspori "Orlovi" su dobili igrače kakvi su Neven Subotić, Zdravko Kuzmanović i Nemanja Gudelj.\nMomci koji nikada nisu igrali za srpske klubove, rođeni u inostranstvu, odabrali su Srbiju pre Nemačke, Švajcarske i Holandije a odluka da se Fudbalski savez bori za njih pokazala se ispravnom.\nDolaskom Dika Advokata na klupu reprezentacije Srbije otvorili su se novi horizonti. Fudbalski stručnjak sa zavidnim iskustvom i statusom u Evropi sigurno može da ubedi mnoge momke sa srpskog porekla sa stranim pasošem da im je mesto u reprezentaciji Srbije, a slučaj Marka Vejinovića "preko noći" je postao aktuelan.\nMomak koji ne dovodi u pitanje svoje korene i opredeljenje zaintrigirao je srpsku javnost nakon posete Viteseu koju je pomoćnik Dika Advokata upriličio prethodne nedelje.\n"Vejinović igra super, igrao je odlično i prošle godine, promenio je ulogu, od 'desetke', je postao zadnji vezni, trenutno je najbolje ocenjen u Erediviziji..." utisci su Željka Petrovića.\nSledi logično pitanje, da li je Vejinović kalibar za reprezentaciju i ima li šanse da bude pozvan u nacionalni tim?\nImajući u vidu da je prvotimac Vitesea već dao svoj sud po tom pitanju i nedvosmisleno potvrdio da je samo na Diku Advokatu da pozove, pitanje je samo da li "Orlovima" u datom trenutku treba igrač kakav je Vejinović.\nAko uzmemom u obzir činjenicu da je Marko prošao sve mlađe kategorije holandske reprezentacije, da se sjajno snalazi na više pozicija u veznom redu i da trenutno igra sjajan fudbal a tek mu je 24, jasno je da Srbija ne bi trebalo da ga se odrekne tako lako.\nU dosadašnjem toku sezone Marko Vejinović je postigao šest golova a sinoć je u Kup susretu sa Dordrehtom upisao pogodak sa bele tačke i asistenciju kod drugog gola svog tima.\nKada se svemu doda da je već neko vreme Vejinović na meti Ajaksa u čijoj je omladinskoj školi imao prilike da igra, stiče se utisak da bi bilo dobro dati priliku ovom mladiću da se dokaže u nacionalnom timu.\nŠansa da Vejinović dobije priliku u reprezentaciji sigurno nije duel sa Danskom i neozbiljno bi bilo očekivati da ga Advokat pozove, ali je prijateljska utakmica sa Grčkom na Kritu prava prilika za tako nešto.\nVreme sigurno radi za ovog momka jer u Holandiji ima dovoljno prostora da nastavi sa dobrim partijama a ostaje da vidimo hoće li Advokat prelomiti i pružiti mu priliku u nacionalnom timu Srbije.


"Blic" je prošle nedelje objavio informaciju da je Narodna stranka na korak od napuštanja Saveza za Srbiju. Na sednici Predsedništva te stranke Vuk Jeremić je sa saradnicima razgovarao budućnosti u SzS, kao i kako da na elegantan način okonča članstvo svoje stranke u Savezu.\nPre dve večeri na sajtu "Danasa" pojavilo se tekst pod naslovom "Savez za Srbiju više ne postoji". Kako se navodi, predlog da se SzS rasformira dali su lideri SSP Dragan Đilas i Narodne stranke Vuk Jeremić, uz obrazloženje da su kao organizacija dosegli maksimum i da je vreme da svako nastavi svojim putem.\nOva informacija proširila se brzinom svetlosti društvenim mrežama, a vrlo brzo usledio je i demanti glavnih aktera.\nNajpre se na Tviteru oglasio Janko Veselinović, lider Pokreta za preokret, koji je napisao da informacija o tome da SzS više ne postoji nije istinita i da takva odluka nije doneta.\nA potom je reagovao i Dragan Đilas, koji je osuo paljbu po "Danasu".\n- Pustili ste vest o gašenju Saveza za Srbiju i naveli ste da je to urađeno na moj predlog. Ni jedna ni druga tvrdnja apsolutno ne odgovaraju istini - tvitnuo je Đilas.\nOn je istakao da je od prvog dana povratka u politiku posvećen ideji ujedinjenja opozicije i da smatra da je to danas potrebnije nego ikada pre.\n- U skladu sa tim, predložio sam na sastanku da članice Saveza, zajedno a drugim političkim organizacijama koje su bojkotovale izbore, formiraju Srpsku opoziciju. Ideja je dobila podršku članica SzS i dogovorili smo se da je iznesemo pred članice tzv. bojkot opozicije na sastanku zakazanom za sredu - naveo je on i tako svesno ili ne potvrdio da je u planu da SzS prestane da postoji, a da se formira neka druga organizacija pod drugim imenom - Srpska opozicija.\nNa sastanku predsedništva Narodne stranke održanom prošle nedelje takođe je bilo reči o nastavku funkcionisanja SzS. Jeremić je sa saradnicima razgovaro o tome kako da se Narodna na elegantan način izvuče iz Saveza.\n- Jeremić nije želeo da Narodna bude prva koja će ovaj opozicioni blok napustiti, hteo je da sačeka da neko drugi povuče nogu. Takođe, hteo je sa Đilasom da razgovara o tome da bez sukoba svako krene na svoju stranu - ispričao je sagovornik "Blica".\nDa je ova informacija tačna vidi se i po tome što je stranka Vuka Jeremića već krenula u kampanju za naredne izbore, a naš izvor na pitanje "na koje izbore", odgovorio je "na one koji budu prvi održani".\nZaključak na sednici predsedništva Narodne stranke bio je i da je SzS formiran oko ideje bojkota koja je okončana sa završetkom izbora.\nDan kasnije na pitanje medija kako komentariše saznanja "Blica" o tome da je Narodna na korak od napuštanja SzS, u toj stranci su rekli da nikada nisu komentarisali tabloidne napise?!\nTako ispada da su mediji krivi za dešavanja unutar Saveza za Srbiju, iako je jasno da ili lideri Saveza međusobno lažu o planovima i vezi sa političkim delovanjem ili lažu javnost.\nInače, sukob na relaciji Jeremić - Đilas nije tajna, kao ni to da u poslednjim nedeljama pred izbore koje je Savez bojkotovao gotovo da nisu kontaktirali.\nSve je počelo kada su neki članovi NS davali izjave koje nisu bile po ukusu Đilasa. Nakon što ih je u Vajber grupama grubo kritikovao, Jeremić mu je to zamerio. Takođe, kako je "Blic" krajem aprila pisao, Đilas i Jeremić su ušli u sukob oko načina komunikacije opozicije sa međunarodnom zajednicom. Dok je Jeremić insistirao na tome da nije dobro da se javnost obaveštava o pismima koja opozicija šalje međunarodnoj zajednici, Đilas je smatrao suprotno.\nKažu da je bojkot ispunio svrhu\nNakon prošlonedeljnih izbora, Savez za Srbiju saopštio je da je bojkot uspeo. Dragan Đilas je nakon zatvaranja birališta rekao da, prema poslednjim podacima i projekcijama kojim raspolažu, izlaznost birača u Srbiji nije premašila 42 odsto, a u Beogradu 36.\n- Bojkot je time ispunio smisao. Mi smo dobijali informacije o pretnjama, 'bugarskom vozu', pojedincima koji su glasali više puta... Sve to je zvanično zabeleženo na više od pet odsto birališta. U poslednja tri sata nastupila je otimačina, kada je režim upao u paniku, pa je beležen rast od pet odsto na sat, uz potpuno prazna biračka mesta - rekao je Đilas.


U RS ZDRAVSTVENO OSIGURANJE ZA SVE GRAĐANE U VRIJEME KORONAVIRUSA | Hayat.ba\nU RS ZDRAVSTVENO OSIGURANJE ZA SVE GRAĐANE U VRIJEME KORONAVIRUSA\nVlada Republike Srpske (RS) prihvatila je danas Prijedlog uredbe sa zakonskom snagom o dopunama Zakona o zdravstvenom osiguranju, kojom se obezbjeđuje finansiranje zdravstvene zaštite i za građane tog bh. entiteta koji nemaju regulisan status osiguranika.\nRazlog za prihvatanje ove uredbe sadržan je u potrebi sprečavanja širenja novog virusa korona i oboljenja uzrokovanog ovim virusom, saopćeno je nakon sjednice entitetske vlade.\nFond zdravstvenog osiguranja RS obezbjeđuje finansiranje zdravstvene zaštite za građane RS koji nemaju utvrđeno svojstvo osiguranog lica u obaveznom zdravstvenom osiguranju za vrijeme trajanja vanredne situacije i vanrednog stanja za teritoriju tog bh.entiteta – precizira se u saopćenju.\nSredstva za pokriće nastalih obaveza po osnovu prava na zdravstvenu zaštitu obezbjeđuju se iz budžeta RS, preko nadležnih ministarstava.\nUredbu će biti upućena entitetskoj predsjednici Željki Cvijanović na dalje postupanje, u skladu sa ustavnim ovlaštenjima.\nNa sjednici u Banjoj Luci Vlada je prihvatila Konsolidovani godišnji izvještaj o uspostavljanju i razvoju interne finansijske kontrole u javnom sektoru RS sa stanjem na kraju 2019. godine, koji je urađen na osnovu forme i sadržaja godišnjih izvještaja o finansijskom upravljanju, kontroli i internoj reviziji.\nPrema usvojenom konceptu Evropske komisije, sistem interne finansijske kontrole u javnom sektoru obuhvata: finansijsko upravljanje i kontrolu, internu reviziju i Centralnu jedinicu za harmonizaciju finansijskog upravljanja i kontrole i interne revizije.\nKako je navedno u usvojenom izvještaju, u 2019. godini je povećan broj subjekata koji su uspostavili funkciju finansijskog upravaljanja i kontrole i interne revizije u RS, kao i povećanje broja certifikovanih i licenciranih ovlaštenih internih revizora javnog sektora u RS.\nEntitetska Vlada je na današnjoj sjednici zadužila jedinice lokalne samouprave, koje nisu u svojim budžetima planirale sredstva za finansiranje četvrtog i narednog postupka vantjelesne oplodnje, da to planiraju za 2021., a da za ovu godinu finansiranje vrše sa drugih budžetskih pozicija slične namjene.\nU 2019., ukupno su 34 jedinice lokalne samouprave izdvojile sredstva za ove namjene, a troškove za finansiranje postupaka vantjelesne oplodnje u ovoj godini finansirat će 56 jedinica lokalne samouprave.


Uhapšen Predrag Bubalo\nZbog malverzacija prilikom privatizacije Luke Beograd, priveden je bivši ministar za privredu Predrag Bubalo i još sedam osoba, saznaje RTS. Oni se terete da oštetili budžet za najmanje 5,7 miliona evra. Osim bivšeg ministra za privredu Predraga Bubala, privedeni su nekadašnji direktor agencije za privatizaciju Miodrag Đorđević, bivši izvršni direktor agencije Goran Mrđa. Svi se sumnjiče za malverzacije u privatizaciji Luke Beograd, saznaje RTS. Pored Bubala, Đorđevića i Mrđe, privode se i bivši funkcioner agencije za privatizaciju Aleksej Misailović, nekadašnji direktori u akcijskom fondu Aleksandar Gračanac i Jasmina Dragutinović i bivši direktori Luke Beograd Miroslava Drobac i Dušan Kosovac.\nBubalo je bio ministar privrede i privatizacije 2005. godine kada je privatizovana Luka Beograd, koja je prodata je 2005. godine luksemburškoj firmi „Vorldfin“, čiji su vlasnici Miroslav Mišković i Milan Beko. Bivši ministar za ekonomske odnose s inostranstvom i ministar privrede i privatizacije Bubalo (59) je član Demokratske stranke Srbije od 2002. godine. Savet za borbu protiv korupcije je 14. maja 2010. podneo Višem javnom tužilaštvu krivičnu prijavu protiv 17 osoba zbog sumnje da su u nezakonitom postupku preuzimanja akcija Luke Beograd, državi naneli štetu od najmanje 21 milion evra.\nMeđu tim osobama su Milan Beko i Predrag Bubalo. Bubalu se stavlja na teret da je izvršio krivično delo zloupotrebe službenog položaja. On je, kako piše u prijavi, propustio da obavesti vladu i predsednika vlade o stvarnoj vrednosti akcija Luke koja, prema preliminarnoj proceni Instituta ekonomskih nauka iz juna 2005. godine, iznosi 22,23 evra po jednoj akciji. Umesto toga, Bubalo nije kontrolisao rad Akcijskog fonda i nije izvršio nadzor prodaje akcija, što je dovelo do toga da „Vorldfin S. A.“ iz Luksemburga preuzme 92,7 odsto akcija „Luke Beograd“ po ceni od 800 dinara po akciji, čime je državi naneta šteta od 21 milion evra.


Pariz želi da budžetska disciplina Unije bude van snage i 2021. | Tacno.net\nPariz želi da budžetska disciplina Unije bude van snage i 2021.\nAutor 👤AJB 22.5.2020. u 09:10\nČlanicama EU-a koje koriste euro je dozvoljeno da potroše koliko treba za ublažavanje ekonomskih posljedica pandemije.\nFrancuska traži da budžetska disciplina članica Evropske unije (EU), koja je privremeno suspendirana zbog pandemije, bude van snage i iduće godine, izjavio je ministar privrede Bruno Le Maire.\n“Želimo da pravila Pakta stabilnosti, suspendirana za ovu godinu, tako ostanu i 2021. godine”, rekao je Le Maire francuskom listu Figaro, prenosi Beta.\nMinistri finansija EU-a 23. marta odobrili suspendiranje budžetske discipline čime je dozvoljava članicama EU-a koje koriste zajedničku valutu – euro, da potroše koliko treba za ublažavanje ekonomskih posljedica pandemije.\n“Ništa ne bi bilo gore od pokretanja privredne mašine uz pritiskanje kočnice za javnu potrošnju. Ta greška je napravljena 2009. godine i nećemo je ponovo učiniti”, dodao je ministar.\nMeđutim, to nije prihvatila predsjednica Evropske centralne banke Christine Lagarde, koja je početkom ove sedmice pozvala na “modernizaciju” Pakta o stabilnosti i rastu, i da se ne vraća kakav je bio prije krize.\nTaj pakt utvrđuje budžetska pravila za države koje koriste euro da im javni deficit bude niži od tri posto bruto domaćeg proizvoda.\nLagarde je također pozdravila projekat stimulacije privrede sa 500 milijardi eura koji su u ponedjeljak predložili francuski predsjednik Emmanuel Macron i njemačka kancelarka Angela Merkel, a koji još nisu odobrile ostale članice Unije, jer neke oklijevaju.\nLe Maire je rekao da su Austrija, Holandija, Švedska, Danska izrazile rezerve, “međutim, privrede tih država imaju koristi od jedinstvenog tržišta: stoga im je u interesu da oživi među privreda svih njihovih partnera u Evropi”.\n“To ponovno pokretanje privrede zavisi od plana stimulacije, a podizanje zajedničkog duga najjeftiniji je instrument, jer su kamatne stope niske i dug ćemo vraćati dugo, deset godina, te je to stoga najplodnije rešenje”, dodao je on.\n“Evropa se ne može graditi samo na nacionalnim interesima, ona se može graditi samo na solidarnosti”, rekao je Le Maire.\nPorezi za digitalne divove\nU poreskoj oblasti, ministar je ponovio želju da se “međunarodnim sporazumom oporezuju digitalni divovi koji iz krize izlaze jači, da im se uvede minimalno oporezivanje… i da se uvede porez na ugalj”.\nLe Maire je u intervjuu Figarou rekao i da nije zabrinut za francusku privredu jer “krenula je industrija, a do kraja maja očekuje se pokretanja 60 posto aktivnosti građevinskih preduzeća. Ponovo se pokreće i industrija čelika”.\nFrancuski ministar je dodao da je cilj njegove vlade da se ohrabri “povratak na posao”.


Autor: urednik -- / 13.02.2020\n(Zenica, 12.2.2020. godine) - Memorandum o saradnji na realizaciji projekta "Sinergijom do lakšeg zapošljavanja u Zeničko-dobojskom kantonu" potpisali su jučer u sjedištu Vlade ZDK premijer Kantona Mirza Ganić, direktor švicarske Fondacije HELVETAS Moja budućnost Sven Dominković, direktorica Federalnog zavoda za zapošljavanje Helena Lončar i predsjednica Privredne komore ZDK Diana Babić.\nMemorandum predviđa saradnju kroz organiziranje programa prekvalifikacije i dokvalifikacije odraslih nezaposlenih osoba za ciljana zanimanja, djelovanje na unapređenju praktične nastave u srednjim i tehničkim školama, unapređenje povezanosti srednjeg stručnog i tehničkog obrazovanja i osposobljavanja i potreba tržišta rada u cilju što lakšeg zapošljavanja na području ZDK, kao i kontinuiranu analizu tržišta rada radi realizacije ciljanih aktivnih mjera zapošljavanja.\nPremijer Ganić je izrazio zadovoljstvo zbog potpisivanja memoranduma, s obzirom na to da doprinosi realizaciji ciljeva iz Strategije zapošljavanja za period 2013.-2020. godina i Plana obrazovanja odraslih za period 2019.-2021., kao i provedbi Zakona o obrazovanju odraslih u Zeničko-dobojskom kantonu.\nDiana Babić, predsjednica Privredne komore ZDK, s kojom su Vlada i Ministarstvo za obrazovanje, nauku, kulturu i sport ranije potpisali protokol o saradnji na projektu "Moja budućnost", izrazila je nadu da će realizacijom zacrtanih aktivnosti doprinijeti unapređenju kvaliteta srednjeg stručnog obrazovanja, te pružiti podrška nezaposlenima za veće mogućnosti zapošljavanja, a poslodavcima pružiti prilika da zapošljavaju radnu snagu sa potrebnim vještinama i kompetencijama.\nKantonalna ministrica za rad, socijalnu politiku i izbjeglice Azra Šabanović istakla je da su ranije realizirani zajednički projekti imali dobre rezultate, a ministar za obrazovanje, nauku, kulturu i sport Spahija Kozlić najavio je do kraja sedmice održavanje sastanka na kojem će se konkretizirati planirane aktivnosti, saopćeno je iz Press službe ZDK.


Stipendisti u svetu - Miona Dinić\nMiona Dinić je od ove godine stipendistkinja fondacije “Studenica” koja se opredelila da svoj obrazovni put nastavi u inostranstvu. Oduvek su je zanimali jezici i kultura drugih država, te je njen prevashodni izbor bio da upiše filološki smer u Gimnaziji u Kruševcu, kako bi podrobnije izučavala strane jezike. Shvativši da u malom gradu u Srbiji, kako navodi, nije mogla da ostvari sve svoje potencijale, odlučila je da dve završne godine svog srednjoškolskog obrazovanja nastavi u II gimnaziji Maribor u Sloveniji. Može se reći da je ovo bila okosnica u njenom akademskom razvoju koja ju je motivisala da o svom obrazovanju na dalje razmišlja van granica naše države.\nU skladu s tim, ona je, po završetku II gimnazije Maribor, odlučila da ide još jedan korak dalje i upiše Univerziet u Groningenu u okviru kog je bila pri katedri za liberalne umetnosti i nauku (engl. Liberal arts and science). Premda važi za osobu otvorenog duha s istančanom interkulturalnom osetljivošću, Mioni se ipak nije dopala organizacija programa, usled čega se opredelila da se vrati nazad u Sloveniju. Tada je upisala Filozofski fakultet Univerziteta u Ljubljani. Pri ovom univerzitetu, Miona je bila na departmanu za jezike u okviru kog je izučavala engleski i italijanski jezik, koji je naročito okupirao njenu pažnju. U želji da ga nauči još bolje i u želji da se još više upozna sa italijanskom kulturom, Miona je odlučila da deo svojih master studija nastavi u Italiji na Univerzitetu u Milanu, na odseku za humanistiku gde od pre par dana takođe izučava engleski i italijanski jezik i književnost.\nKada je upitana kako joj je fondacija “Studenica” pomogla u njenom karijernom napretku, Miona ističe da joj je finanfijska podrška organizacije umnogome pomogla, naročito prilikom selidbe za Milano.\nNa pitanje da li bi mladima preporučila da odu u inostranstvo, Miona navodi da bi svako ko ima prilike trebalo da okuša svoju sreću van teritorije Srbije, kako smatra da odlazak u neku drugu državu znači novo, značajno iskustvo i širenje vidika. Miona posebno ističe da studiranje u nekoj drugoj državi mladima omogućuje da shvate kakve mogućnosti njihovi vršnjaci imaju negde drugde, te da takvo poređenje pomaže osobi da razume da li je zadovoljna prilikama koje joj se nude u matičnoj državi ili ne. Ona takođe ističe da školovanje u inostranstvu pomaže mladima da postanu otvoreniji, tolerantniji, i da im takvo iskustvo pomaže da sazru, pored toga što nesumnjivo omogućava neposredan kontakt sa novom kulturom i jezikom. Dodatno ističe da školovanje u inostranstvu sa sobom povlači i mogućnost da mladi konstantno budu okruženi ambicioznim ljudima sličnih interesovanja koji ih konstantno podstiču da budu još bolji i iskoriste svoje pune potencijale. Naposletku, Miona zaključuje da odlazak u ma koju drugu državu ujedno znači i napuštanje zone konfora, a da upravo taj izlazak iz inkapsuliranog gnedza omogućava i bolje poznavanje sebe.\nKada je upitana kako joj je fondacija “Studenica” pomogla u njenom karijernom napretku, Miona ističe da joj je finanfijska podrška organizacije umnogome pomogla, naročito prilikom selidbe za Milano. Ona objašnjava kako je život u inostranstvu izrazito skup, a posebno u Milanu koji važi za jedan od najskupljih gradova Evrope, te da joj je svaka novčana podrška dobrodošla, naročito u obrazovnom kontekstu. Onda dalje navodi da studije takođe nisu jeftine, a da održavanje visokog proseka i adameskog uspeha ne trpi istovremeno puno radno vreme, te da je zahvalna da stipendiju koju prima može da uloži u svoje obrazovanje. Takođe ističe da ju je organizacija spojila sa ostalim mladim i ambicioznim ljudima, što je dodatno motiviše da nastavi da radi na sebi i stručno se usavršava.\nVredi istaći i da je Miona takođe uspešna i van fakulteta i važi za osobu koja ima široki repertoar interesovanja. U skorije vreme intenzivnije je krenula da se bavi pisanjem književnih kritika, pri čemu posebno treba naglasiti činjenicu da su njene radove objavili u čak dva inostrana časopisa - u “Koridor – križišča umetbosti”, gde je pisala na slovenačkom jeziku o knjizi „Kintsugi tijela“, spisateljice Senke Marić i u “Horizonte”, nemačko-italijanskom časopisu u kojem je pisala na italijanskom jeziku. Ona je takođe i aktivistkinja za ljudska prava, pri čemu je članica organizacije “Amnesty Slovenia”. Pored svega navedenog, Miona uspeva i da bude koordinator TEDxLjubljana programa za prevodioce.\nPonosni smo što u našem timu stipendista imamo jednu ovakvu perspektivnu članicu za koju verujemo da svojim primerom i akademskim opusom može da inspiriše i druge mlade da streme ka putu obrazovanja!


Zaključci Predsjedništva PDA - PDA BiH\nNa 3. sjednici Predsjedništva Pokreta demokratske akcije, održanoj 20.6.2022. godine, usvojeni su sljedeći\nPredsjedništvo PDA iskazuje zahvalnost predsjedniku Evropskog vijeća Charlesu Michelu i Visokom predstavniku Evropske unije Josepu Borellu na organizaciji zajedničkog sastanka predsjednika parlamentarnih stranaka iz oba entiteta Bosne i Hercegovine u Briselu, pri čemu je jasno iskazana briga Evropske unije za političku situaciju u Bosni i Hercegovini na cijelom njenom teritoriju. Predsjedništvo takođe podržava Politički sporazum o principima za osiguranje funkcionalne Bosne i Hercegovine koja ostvaruje iskorake na evropskom putu, te će i ubuduće uložit maksimalne napore za ubrzanju procesa evropskog puta Bosne i Hercegovine.\nPredsjedništvo PDA pozdravlja i daje punu podršku korištenju bonskih ovlasti Visokog predstavnika u Bosni i Hercegovini Kristijana Šmita u vidu donošenja Odluke o finansiranju Općih izbora 2022 nakon višemjesečne opstrukcije domaćih vlasti, kao i nametanje izmjena Izbornog zakona Bosne i Hercegovine koje se odnose na način buduće dodjele sredstava što praktično znači da finansiranje izbora više neće zavisiti od usvajanja budžeta niti će se u budućnosti blokadama moći spriječiti finansiranje izbora a samim tim i njihovo održavanje.\nRazmatrajući aktuelnu političku situaciju u Bosni i Hercegovini, s posebnim akcentom na Opće izbore 2022, Predsjedništvo PDA je donijelo odluku da daje punu podršku dr. Denisu Bećiroviću, kandidatu opozicionih stranaka, za bošnjačkog člana Predsjedništva Bosne i Hercegovine. S obzirom na složenu situaciju i dati istorijski trenutak, Predsjedništvo PDA smatra da je Denis Bećirović budući član Predsjedništva koji će našoj državi donijeti neophodne promjene koje garantuju brži ulazak u NATO i Evropsku uniju.\nPredsjedništvo PDA traži od vladajućih struktura svih nivoa u BiH da prestanu sa politikantskim igrama u vezi sa hvalospjevima oko dobrog stanja u ekonomiji BiH, entitetima i Brčko Distriktu BiH, a posebno oko značajnog rasta prikupljenih direktnih i indirektnih poreza u budžetima svih nivoa vlasti, s obzirom da se budžeti sve više pune, a stanje u ekonomiji i društvu nikad nije bilo kompleksnije i teže, te je jedan dio privrednih društava doveden do ekonomskog kolapsa a ogroman dio stanovništva doveden na rub ezgistencije. Iz navedenog proizilazi da su budžeti puniji ne zbog sistemskih mjera vladajućih struktura već zbog značajnog povećanja cijena svih roba i usluga na tržištu, odnosno zbog rasta inflacije, te tražimo od nadležnih organa svih nivoa u BiH da urade hitne mjere zaštite privrede i radnih mjesta, kao i zaštite životnog standarda najugroženijih kategorija stanovništva.\nPredsjedništvo PDA pozdravlja usvajanje prijedloga o dopuni Zakona o PDV-u na sjednici Doma naroda Parlamentarne skupštine Bosne i Hercegovine. Budući da je u martu 2022. godine i Predstavnički dom Parlamentarne skupštine BiH usvojio prijedlog o dopuni Zakona o PDV-u u nešto različitom tekstu, isti ne može stupiti na snagu pa će jedinstven tekst usaglašavati zajednička parlamentarna komisija. Tražimo da se isto učini po hitnom postupku kako bi građani Bosne i Hercegovne osjetili bar neku olakšicu u situaciji kada su životne namirnice dostigle rekordne cijene.\nPredsjedništvo PDA traži od Doma naroda Parlamentarne skupštine BiH da hitno usvoji izmjene Zakona o akcizama koje je usvojio Predstavnički dom Parlamentarne skupštine BiH, kojim se akcize na gorivo privremeno ukidaju na rok od šest mjeseci, čime bi gorivo bilo jeftinije za 30-45 feninga po litru što bi trebalo pomoći privrednim subjektima i građanima Bosne i Hercegovine da lakše prebrode nagli rast cijena i trenutnu ekonomsku krizu.\nPredsjedništvo PDA pozdravlja odluku o privremenoj zabrani izvoza određenih šumskih sortimenata, ogrevnog drveta i proizvoda od drveta, koju je usvojilo Vijeće ministara BiH uz potpunu saglasnost cijele poslovne zajednice oba bh entiteta. Cijene oblovine, ogrjevnog drveta i peleta su u ovoj godini dostigle rekordne cijene, te je prisutna i nestašica istog na tržištu zbog čega određeni privredni subjekti i naši građani trpe velike troškove u nabavci istog. Smatramo da navedena odluka treba biti na snazi bar do kraja ove godine a ne samo 90 dana, odnosno do septembra. Predsjedništvo PDA predlaže nadležnim organima BiH i entiteta i Brčko Distrikta da iznađu način ograničavanja najviših cijena ogrjevnog drveta i peleta kao i mogućnosti subvecioniranja najugroženjih kategorija stanovništa u nabavci istog kako ne bi došlo do daljnjeg pada životnog standarda stanovništva.\nPredsjedništvo PDA oštro osuđuje destruktivnu politiku Vlade FBiH u pogledu razvoja energetskog sektora jer još, kako se nalazimo u periodu energetske krize, nije preuzela jasne korake u izgradnji zamjenskih i ekoloških prihvatljivih termoenergetskih blokova u Tuzli, Banovićima i Kaknju, te razvoju rudarskog sektora koji bi bio spreman za proizvodnju dovoljnih količina uglja za termoenergetske objekte u FBiH. Vrhunac svojih postupaka u destrukciji energetskog sektora Vlada FBiH je dokazala usvajanjem Izvještaja o poslovanju Rudnika Banovići koji je iskazao gubitak za 2021. godinu u iznosu većem od 7,5 miliona KM, nakon 17 godina pozitivnog poslovanja ovog rudnika. Ovom prilikom ponovo pozivamo Vladu FBiH da svoj rad usmjeri na održivost elemenata suverenosti BiH, a jedan od njih je i energetska neovisnost. Takođe pozivamo Vladu FBiH da preduzme konkretne korake na izgradnji zamjenskih i ekološki prihvatljivih termoenergetskih objekata koji su jedina sigurnost u kontinuiranom snadbjevanju električnom energijom privrede i stanovništva BiH. Nepokretanje izgradnje ovih blokova ne možemo pravdati Sofijskim sporazumom, jer nam isti ne zabranjuje izgradnju ovih blokova, a nalazimo se u vremenu energetske krize kada velike Evropske zemlje pokreću i otvaraju nove rudnike i oživljavaju i izgrađuju termoenergetske blokove. Svoju politiku destabilizacije Vlada FBiH iskazala je i u pogledu pravne nesigurnosti zaposlenih u FBiH nezaključivanjem Općeg kolektivnog ugovora za teritoriju FBiH, nezakonitim imenovanjem članova Ekonomsko-socijalnog vijeća, te pokušajem da izbjegne zaključivanje kolektivnog ugovora u oblasti rudarstva u FBiH čime bi bila ugrožena prava više od 10.000 rudara. Predsjedništvo PDA pruža punu podršku granskim sindikatima u oblasti rudarstva koji su nakon dva štrajka upozorenja primorali Vladu FBiH na zaključivanje Kolektivnog ugovora čime je uspostavljena pravna sigurnost rudara u FBiH i na jedan, do sada najpravičniji način, došlo do poboljšanja standarda rudara kroz linearno povećanje plaća.\nPredsjedništvo PDA osuđuje neodgovornu i nezakonitu politiku Vlade TK koja je omogućila Vladi FBIH preuzimanje upravljačkih prava nad JZU UKC Tuzla a da prethodno nije sačinjen Ugovor o regulisanju međusobnih prava i obaveza i odgovornosti osnivača Skupštine TK i Parlamenta FBIH o preuzimanju osnivačkih prava nad JZU UKC Tuzla, što je u suprotnosti sa odredbama III Odluke o preuzimanju osnivačkih prava nad JZU UKC Tuzla („Sl. novine TK“, broj 12/13) i odredbama člana IV Odluke o preuzimanju osnivačkih prava nad univerzitetsko-kliničkim bolnicama u FBIH („Službene novine FBIH“, broj 67/13). Takvom lošom politikom i činom, u budućnosti možemo očekivati smanjenje i ukidanje određenog broja klinika na JZU UKC Tuzla, kao i smanjenje broja zdravstvenih usluga tercijarnog nivoa zdravstvene zaštite, koje će građani TK u budućnosti moći ostvarivati u UKC Sarajevo, što može imati nesagledive posljedice po zdravlje građana TK. PDA će prema nadležnim institucijama podnijeti krivičnu prijavu protiv svih aktera koji su učestvovali i omogućili Vladi FBiH nezakonito preuzimanje upravljačkih prava nad JZU UKC Tuzla bez saglasnosti osnivača, odnosno Skupštine TK.\nPredsjedništvo PDA ne podržava izmjene Zakona o unutrašnjim poslovima usvojene od Skupštine HNK koje su u javnosti dočekane s negodovanjem u krugu opozicije i struke i koje se doživljavaju kao stvaranje „dvije policije pod jednim krovom“, odnosno da se stvara podjela policije po stranačkoj i etničkoj liniji. U vezi sa istim, Predsjedništvo PDA traži reakciju Međunarodne zajednice da osiguraju uspostavljanje istih principa i standarda rukovođenja u policiji u svim kantonima FBiH, odnosno tražimo stavljanje van snage navedenih spornih izmjena Zakona u unutrašnjim poslovima u HNK.\nPredsjedništvo PDA izražava veliku zahvalnost Međunarodnoj zajednici predvođenoj vladama i predstavnicima SAD, EU i Visokom predstavniku Međunarodne zajednice u BiH za njihov angažman u rješavanju složene političke situacije u BiH.


Višeminutni aplauz za oproštaj od Stefana, građani ne odustaju od protesta – DnevniZurnal\nby admin 26/07/2021, 00:30 1.7k Views\nGrađani koji žive u beogradskom naselju Karaburma nastavili su protest u Ulici Marijane Gregoran, tražeći odgovornost za smrt devetogodišnjeg dečaka, koji je preminuo nakon što je njega i njegovog mlađeg brata udario automobil. Okupljeni građani su se višeminutnim aplauzom oprostili od nastradalog dečaka.\nKako ističu, od protesta neće odustati do daljeg i imaju zahteve za ministarku pravde i nadležne istražne i pravosudne institucije.\n„Da hitno preispitaju postojanje profesionalne odgovornosti postupajućeg sudije Radmile Đerić, koja nije odredila pritvor osumnjičenom za saobraćajnu nesreću na Karaburmi, te da je, ukoliko se utvrdi odgovornost, razreše sudijske funkcije i trajno joj zabrane rad u pravosuđu. Hitno preispitaju tačnost informacije koja se pojavila među okupljenim građanima na protestu o tome da se osumnjičeni Lazar Galić i sudija Radmila Đerić lično poznaju više od 10 godina, a da ih je upoznao Galićev ujak Slaviša Milovanović. Ukoliko je tačna informacija o ličnom poznanstvu osumnjičenog Galića i sudije Đerić, hitno da utvrde zakonsku odgovornost sudije koja se u tom slučaju nije sama izuzela iz postupka, iako je bila dužna da to uradi na osnovu zakona, te da joj izreknu adekvatnu sankciju“, navodi se u zahtevima građana.\nStefan B. (9), koji je preminuo od posledica povreda koje je zadobio u saobraćajnoj nesreći na Karaburmi, sahranjen je na Novom groblju.\nPodsetimo, Prvi osnovni sud u Beogradu odredio je pritvor vozaču, osumnjičenom da je 18. jula u Ulici Marijane Gregoran u beogradskom naselju Karaburma, udario dvojicu dečaka na pešačkom prelazu, a potom pobegao sa lica mesta.


U razgovoru su učestvovali Miloš Aligrudić, Gordana Čomić, Suzana Grubješić, Ana Makanova Tomanova, Bojana Aleksić, Dušan Proroković i Pastor Balint.\nGlavna tema razgovora bio je Radni dokument o budućnosti Kosova i ulozi Evropske unije o kome će se voditi rasprava u Evropskog parlamentu krajem marta ili početkom aprila. Sa naše strane je izraženo nezadovoljstvo i zabrinutost u vezi sa tekstom Radnog dokumenta koji je sačinio izvestilac za Kosovo Jost Lagendijk u kome se eksplicite predlaže nezavisnost Kosova. Uz ukazivanje na važeća dokumenta Saveta bezbednosti Ujedinjenih nacija koja su u suprotnosti sa predloženim rešenjem, podvučena je nedopustivost predloženog rešenja koje bi moglo izazvati nesagledive posledice na region i poslužiti kao negativan primer secesionistima u drugim državama. Polazeći od prispelih primedbi poslanika Evropskog parlamenta na Radni tekst, koji zapravo predstavlja inicijativu za rezoluciju o Kosovu, narodni poslanici su se založili da narodnjački blok u Evropskom parlamentu, kome pripadaju D.Pak i E.Blok, predloži amandmane kojima bi bili izmenjeni za nas neprihvatljivi delovi dokumenta.\nSagovornici su obavestili da i sami smatraju da je predloženi tekst neprihvatljiv, jer su pojedini stavovi Radnog dokumenta čak oštriji od Ahtisarijevog plana, te je izvesno da će oni sačiniti predloge za njegovu izmenu. U nastavku razgovora oni su izneli stanovište da je za Srbiju od važnosti da sve svoje kapacitete uloži u društveni i ekonomski razvoj i da se što pre oslobodi «tereta prošlosti» što će voditi što skorijem pridruživanju Evropskoj uniji.\nSa naše strane je takođe podvučen interes koji pridajemo integraciji u Evropsku uniju i s tim u vezi iskazano uverenje da će Pregovori o stabilizaciji i pridruživanju biti što pre nastvljeni.


DJB: Novosadska vlast delila sredstva mimo pravila | Autonomija\nDJB: Novosadska vlast delila sredstva mimo pravila\n05 jula 2017\n"Pokrenuti postupak utvrđivanja odgovornosti za zloupotrebu položaja"\nPokret Dosta je bilo (DJB) optužio je danas gradske vlasti u Novom Sadu da su dodelile sredstva za projekte od javnog iteresa u oblasti omladinskog sektora protivno uslovima konkursa, te zatražio od Gradskog veća da konkurs poništi.\nU saopštenju DJB navodi se da je, protivno uslovima konkursa koji su propisani Gradsko veće donelo rešenje kojim se sredstva dodeljuju sportskim udruženjima registrovanim na osnovu Zakona o sportu, te da su time „direktno prekršeni uslovi konkursa“.\nDodaje se da je u konkursu previđeno da nosioci projekata mogu biti udruženja mladih i udruženja za mlade koja su registrovana u skladu sa Zakonom o udruženjima. Reč je o konkursu za projekte na teritoriji Grada Novog Sada, za period 2015-2018, a za 2017. godinu.\n„Pored toga, iako je postojala obaveza njenog objavljivanja, lista vrednovanja projekata u kojoj se može utvrditi koliko je koji projekat dobio bodova, nije javno dostupna niti je sastavni deo rešenja“, ukazuje DJB.\nU saopštenju se ocenjuje da navedeno ukazuje na to da je sam konkurs sproveden „na neodgovoran i neadekvatan način“.\nDJB je zatražio od Gradskog veća da konkurs poništi i da pokrene postupak utvrđivanja odgovornosti za zloupotrebu položaja protiv članova komisije koja je bodovala i vrednovala predloge projekata pristigle na konkurs.


Tramp završio posetu Japanu - Svet - Dnevni list Danas\nPočetna » Svet » Tramp završio posetu Japanu\nTramp završio posetu Japanu\nAmerički predsednik Donald Tramp završio je četvorodnevnu posetu Japanu, gde se kao prvi strani lider sastao sa novim carom Naruhitom, javile su agencije.\n0Piše: Beta 28. maja 2019. 09.41 Izmenjeno: 29. maja 2019. 04.02\nFoto: EPA-EFE/TOSHIFUMI KITAMURA / POOL\nTramp i prva dama Melanija ukrcali su u predsednički avion na aerodromu Haneda. Na putu za Vašington imaće jedno tehničko sletanje na Aljasci.\nTokom posete, koja je počela u subotu, Tramp je igrao golf sa japanskim premijerom Šinzom Abeom, uručio kup pobedniku turnira u sumo rvanju i imao čast da bude prvi strani lider koga je primio car Naruhito, na prestolu od 1. maja.\nKako navodi Frans pres, osetljivi pregovori o nastojanjima Vašingtona da Japan dodatno otvori svoje tržište za američke proizvode odloženi su za posle izbora za senat u julu u Japanu.\nUkoliko ne bude bilo dogovora o tome, SAD bi mogle da uvedu potencijalno razorne carine na uvoz japanskih automobila i autodelova.\nMedjutim, prisustvo Donalda Trampa i napori domaćina da se oseća dobrodošlo bili su pre svega snažan signal za kineski sve veći uticaj i uporne pretnje Severne Koreje da su SAD i dalje velika sila u Aziji.\nTramp je završio posetu demonstriranjem vojnog aspekta američkog prisustva u Aziji tako što je održao govor na japanskom nosaču aviona a zatim se obratio vojnicima naa američkom vojnom brodu.\nVojno saveznišvo juče je potvrdjeno i najavom da će Japan kupiti 105 američkih višenamenskih borbenih aviona F-35.\nTramp je na kraju posete izjavio saučešće zbog smrti dve osobe u jutrošnjem napadu nožem južno od Tokija.\nDonald Tramp, Japan, Sjedinjene Američke DržaveTokio\nTramp predviđa ekonomski oporavak, broj zaraženih premašio milion\nTramp obećao dobar rad interneta i finansijsku pomoć


Problem - Bajern bez dvojice standardnih protiv Sevilje - Sportske.net\nProblem - Bajern bez dvojice standardnih protiv Sevilje\nEkipa Jupa Jenkesa će igrati bez dvojice standardnih fudbalera u drugom meču četvrtfinala Lige šampiona.\nGde je Koman, tu je i tutulaLŠ - Bez Mažića u četvrtfinalu!Kakav gospodin je Jup Hejnkes, ovo je izjavio nakon titule!Fejsa, čuvaj se, sustiže te mladi Francuz!Šesta titula u nizu, Bajern je suvereni vladar nemačkog fudbala!\nProblemi za ekipu Bajerna pred revanš meč protiv Sevilje koji je na programu sutra od 20:45.\nJup Hejnkes je obavestio javnost da ne može da računa na dvojicu standardnih fudbalera, Artura Vidala i Davida Alabu.\nKoliko će to biti jak udarac za ekipu Bajerna, ostaje da vidimo sutra, ali daleko od toga da će Sevilja biti bezopasna iako je izgubila prvi meč u četvrtfinalu na svom terenu sa 2:1.\n"David je skoro spreman da zaigra, ali i dalje nije u punom kapacitetu, nije trenirao sa timom u prethodnih par dana, pa mislim da je bolje da zaigra u subotu svoj prvi meč nakon pauze", rekao je Hejnkes za Alabu.\n"Mislim da će Arturo Vidal biti spreman da počne sa treninzima u četvrtak", rekao je Hejnkes.\nPored ovoga, očekuje se povratak Džeroma Boatenga u startnu postavu.


Ozbiljna upozorenja na veliki rat u Evropi: „Usijane glave“ prete Balkanu - 10.01.2019, Sputnik Srbija\nOzbiljna upozorenja na veliki rat u Evropi: „Usijane glave“ prete Balkanu\nNova upozorenja o mogućnosti izbijanja rata koji bi zahvatio evropske zemlje stigla su iz Norveške. Tamošnji ministar odbrane Frank Bake Jensen upozorio je da... 10.01.2019, Sputnik Srbija\npolitika, vesti, ukrajina, norveška, balkan\nNova upozorenja o mogućnosti izbijanja rata koji bi zahvatio evropske zemlje stigla su iz Norveške. Tamošnji ministar odbrane Frank Bake Jensen upozorio je da trenutni rasplet situacije pokazuje da oružani sukob više nije nezamisliv, te da bi mogući rat imao ozbiljne posledice ne samo za skandinavske zemlje, već i za celu Evropu.\nNorveški ministar odbrane: Moguć rat u Evropi\n9 Januar 2019, 17:22\nStručnjaci smatraju da nije slučajno što takva izjava stiže upravo iz Norveške. Šef ruskog Centra za izučavanje problema nacionalne bezbednosti Aleksandar Žilin ističe za Sputnjik da je norveški ministar odbrane izuzetno dobro obavešten čovek, te da je sa dobrim razlogom i u pravo vreme pomenuo ovu bolnu temu.\n„Norveška, kao zemlja u kojoj su se nedavno odvijale najveće NATO vojne vežbe od Hladnog rata, vrlo pažljivo prati sve što se dešava u Evropi i pravi prognoze. Na pragu je izlazak Velike Britanije iz EU, a mogući su i drugi dezintegracioni procesi. Izlaz iz globalne krize industrijskog društva moguć je jedino kroz rat. U takvom slučaju situacija bi mogla da liči na Drugi svetski rat, kada je Evropa bila u ruševinama i stanovništvo SSSR-a masovno izginulo i kada su anglosaksonski bankari na kraju rata zadovoljno trljali ruke“, poručuje Žilin.\nSumorne prognoze: Gde bi 2019. mogao da izbije „treći svetski rat“\n23 Decembar 2018, 14:50\n„Naravno da bi ministri odbrane trebalo da brinu o odbrani zemlje, a ne o napadu, ali u realnosti, vojska i različite vojne institucije postoje — zbog rata. Zato uopšte nije čudno kada predstavnik vojnog resora govori o ratu. Druga je stvar što je on konstatovao realnost, a to je da su se odnosi u Evropi veoma iskomplikovali“, zaključuje Običkina za Sputnjik.


Za sanaciju lokalnih puteva 105.000 KM | Palelive.com\nPočetna Regija Višegrad Za sanaciju lokalnih puteva 105.000 KM\nZa sanaciju lokalnih puteva 105.000 KM\nVIŠEGRAD – Opština Višegrad je iz budžeta izdvojila 105.000 KM za sanaciju lokalnih i nekategorisanih puteva, rekao je Srni načelnik Odjeljenja za prostorno uređenje i stambeno-komunalne poslove ove opštine Aleksandar Đukanović.\n„Sproveden je tender i zaključen okvirni sporazum u iznosu od 105.000 KM“, izjavio je Đukanović, te dodao da je izvođač radova „Omorika“ iz Višegrada.\nOn je istakao da su iz budžeta izdvojena i značajna sredstva za asfaltiranje puteva u iznosu od 175.000 KM i da je na osnovu sprovedenog tendera potpisan ugovor sa izvođačem radova preduzećem „Romanija putevi“ sa Sokoca.\nNačelnik opštine Višegrad Mladen Đurević rekao je da je na području ove lokalne zajednice u toku realizacija brojnih projekata, te da jedan od njih podrazumijeva izgradnju pristupne saobraćajnice i pješačke staze prema Andrićgradu.\n„U toku su i radovi na izgradnji obaloutvrde od mosta kod sportske dvorane prema Donjem Šeganju, u dužini od oko 300 metara“, naveo je Đurević.\nPrema njegovim riječima, u toku je i rekonstrukcija vodovoda na nekoliko lokacija, koje obuhvataju naselja Garča, Pionirsku, a biće završeni i radovi na rekonstrukciji vodovoda na Bikavcu.\n„Imamo u planu mnogo projekata za koje se završava tehnička dokumentacija, a među njima je i izgradnja vodovoda Prelovo-Klašnik, dječijeg igrališta kod stadiona, te izgradnja pomoćnog sportskog terena“, naglasio je Đurević.\nPrethodni članakOtvorena izložba učenice Nevene Mirović\nNaredni članakZa uređenja zgrada i ulaza obezbijeđeno 28.000 KM


Gay-Serbia.com | PRELOMNA ODLUKA U SAD: Razmatra se odobrenje LGBT populaciji da doniraju krv!\nPRELOMNA ODLUKA U SAD: Razmatra se odobrenje LGBT populaciji da doniraju krv!\nwww.srbijadanas.com · Odabrao: JM · Dodato: 29. DEC 2020\nNova naučna studija, iz koje stoji američka Agencija za hranu i lekove (FDA), mogla bi da bude naredni korak ka odobrenju da gej i biseks muškarci mogu biti dobrovoljni davaoci krvi, što je već decenijama zabranjeno.\nProgram su pokrenule tri najveće organizacije za donaciju krvi, među kojima je i američki Crveni krst.\nOko 2.000 muškaraca, koji su imali seks sa muškarcima, biće deo studije u zdravstvenim centrima u San Francisku, Los Anđelesu, Memfisu, Tenesiju, Atlanti, Orlandu, Floridi, Majamiju, Vašingtonu i Baton Ružu.\nUčesnici studije moraju imati između 18 i 30 godina i da su imali bar jednog momka u prethodna tri meseca, kao i da su spremni da daju krv.\nZavisno od rezultata, FDA će odlučiti da li će potencijalnim davaocima krvi biti dozvoljeno da daju dragocenu tečnost, jer će se videti da li postoje rizici infekcije tokom transfuzije od zaraznih bolesti, kao što su HIV i Hepatitis B.\nRestrikcije za određene davaoce krve postoje još od početka osamdesetih, kada se sida širila Amerikom i kada je FDA izdala doživotnu zabranu svim muškarcima koji su imali seks sa drugim muškarcima, od 1977. godine.\nPosle masakra u Orlandu, u noćnom klubu, 2016. godine, više od 100 članova Kongresa, od kojih su neki bili i poznati senatori, pisali su FDA da ukine ovakvu odluku.\n- Ne možemo da kažemo da neki ljudi mogu da daju krv, a drugi ne mogu, samo na osnovu njihovog seksualnog opredeljenja - rekao je bivši republikanski senator iz Orlanda.\nPrema podacima Centra za prevenciju i kontrolu bolesti (CDC), gej, biseksualci i ostali muškarci koji imaju seks sa muškarcima su najviše pogođeni HIV-om u SAD - 2018. godine predstavljali su 69 odsto novoinficiranih pacijenata ovim virusom u zemlji, od 38.000, koliko ih je bilo te godine.


Država obećava da će zaštititi novinare, ali čini se da pravila nisu ista za sve\nNapadima, uvredama, pretnjama i krivično-pravnom zaštitom novinara, Radna grupa za bezbednost novinara baviće se u narednih šest meseci. O tome su članovi grupe juče razgovarali i sa predsednicom Vlade Anom Brnabić. Iz Radne grupe poručuju da iz vlasti stižu signali da će ubuduće biti efikasniji po pitanju istraga napada na novinara. A, od kolega stiže potvrda da se brže radi, ali im se čini i da pravila nisu ista za sve.\nKada novinari u nešto prstom upiru, reakciju javnosti očekuju, ali to ne bi smele biti pretnje. Međutim, dešavaju se i prijavljuju se, a kako se istražuju i kažnjavaju to je već splet okolnosti. Srećnih ili nesrećnih, zavisi od slučaja do slučaja. Ili aktera. To pokazuje i primer TV autora Ivana Ivanovića kojem je drugi autor, Predrag Sarapa sa Pinka, pretio preko Tvitera.\n„Verujem da negde ljudi koji rade na televizijama sa nacionalnom frekvencijom veruju da se neće baš zakoni na njih odnositi kao na obične građane, jer oni imaju neki specijalan odnos sa ministrima i članovima Vlade i verovatno odatle očekuju neku zaštitu“, kaže Ivanović.\nKad advokat novinarki prenosi „pozdrave“ optuženog\nPitanje je i da li specijalan odnos očekuje advokat Svetislav Bojić, kojeg je zbog pretnji prijavila novinarka N1 Jelena Zorić. Na saslušanju kod tužioca može da se sumnja da ga je imao, jer novinarka tome nije prisustvovala.\n„Tako da Jelena Zorić nije imala mogućnosti da postavlja pitanja ili reaguje u slučaju nekakvih nepravilnosti ili iznošenja nekakvih neistina ili da se suoči sa odgovarajućim činjenicama koje iznosi osumnjičeni“, objašnjava njen advokat Dragoljub Đorđević.\nMeđutim, kada je saslušavana koleginica Zorić, bila su prisutna tri Bojićeva branioca.\n„Tako da tu vidim malo nejednakost oružja, da budem iskren“, ističe Đorđević.\nNovinarka N1 Bojića je prijavila zbog „pozdrava“ koje joj je prenosio od optuženog u slučaju „Jovanjica“ Predraga Koluvije.\nDolovac naložila da se reaguje u roku od 48 sati\n„Pozdrave“ zbog pisanja o Srpskoj pravoslavnoj crkvi prošle nedelje od nekoga je dobio i Vojislav Milovančević sa portala Nova.rs. Izjavu je u Tužilaštvu dao, a dok je tamo bio, čuo je da moraju brzo da reaguju.\n„Jer im je Zagorka Dolovac naložila da u roku od 48 sati moraju da reaguju kada se dogode napadi na novinare i da su oni podstaknuti i time, a i želje da nama pomognu valjda, odlučili tako da reaguju“, navodi Milovančević.\nUskoro sajt i kol centar za zaštitu novinara\nA nakon sastanka Radne grupe za bezbednost novinara i Vlade, krivičnopravna zaštita novinara narednih šest meseci će biti u prvom planu, kaže član tog tela Veljko Milić.\n„U najkraćem roku treba da bude osposobljen i kol centar koji će biti dostupan 24 časa novinarima, novinari će u okviru tog kol centra imati stručnu pomoć koja će ih upućivati da li treba da podnesu krivičnu prijavu, da li ima elemenata krivičnog, kog krivičnog dela“, objašnjava Milić.\nPlan je i da se pokrene sajt Bezbedni novinari, kao i da se napravi jedinstvena baza svih napada.